Irekia Eusko Jaurlaritza - Gobierno Vasco :: Eusko Jaurlaritzaren Enpleguko eta Gizarte Politiketako Sailak 13,38 milioi euro zuzenduko ditu enpleguko, gazteen itzulerako eta zailtasunak dituzten pertsonak gizarteratu eta laneratzeko programetarako\nEusko Jaurlaritzaren Enpleguko eta Gizarte…\n4 milioi euro zailtasunak dituzten pertsonak gizarteratzeko eta laneratzeko proiektuetarako\nLanbidek txanda-kontraturako laguntzen deialdia egin du, eta 1.000.000 euro zuzenduko ditu horretarako\nMilioi 1 euro desgaitasunen bat duten pertsonak laneratzeko neurri gisa enplegu lagunduari lotutako jardunak garatzeko laguntzetarako\nGazte langabeak euskal enpresen kanpoko lantokietan praktiketan kontratatzeko laguntzak; milioi 1 euro\n35 urtetik gorako langabeak euskal enpresen kanpoko lantokietan kontratatzeko laguntzak: 400 mila euro\nEusko Jaurlaritzaren Enpleguko eta Gizarte Politiketako Sailak gazteen itzulerarako programa bultzatu du 1.770.000 euroko zenbatekoarekin\n4,2 milioi euro Lanbideren bitartez enplegu-zentro bereziei laguntzeko unitateak finantzatzeko\nVG 17 12 26\nEusko Jaurlaritzako Enpleguko eta Gizarte Politiketako sailburu Beatriz Artolazabalek gaur goizean azaldu duenez, Gobernu Kontseiluak oniritzia eman die bere Sailaren hainbat ekimeni. Guztira, 13,38 milioi zuzenduko dira enpleguko, gazteen itzulerarako eta zailtasunak dituzten pertsonak gizarteratu eta laneratzeko programetarako. Artolazabal sailburuak zehaztu duenez, 4 milioi euro zuzenduko dira zailtasunak dituzten pertsonak gizarteratu eta laneratzeko proiektuetarako; Lanbidek txanda-kontraturako laguntzen deialdia egin du, 1.000.000 euroko zuzkidurarekin; milioi 1 euro zuzenduko dira desgaitasunen bat duten pertsonak laneratzeko neurri gisa enplegu lagunduari lotutako jardunak garatzeko laguntzetarako; gazte langabeak euskal enpresen kanpoko lantokietan praktiketan kontratatzeko laguntzetara milioi 1 euro zuzenduko dira; 35 urtetik gorako langabeak euskal enpresen kanpoko lantokietan kontratatzeko laguntzetara, berriz, 400 mila euro zuzenduko dira; gazteen itzulerarako programa 1.770.000 eurorekin bultzatuko da; eta 4,2 milioi euro zuzenduko dira Lanbideren bitartez enplegu-zentro bereziei laguntzeko unitateak finantzatzeko.\nLanbidek txanda-kontraturako laguntzen deialdi berri bat jarri du abian, eta 1.000.000 euro bideratuko ditu 2018an horretarako\nEnpleguko eta Gizarte Politiketako sailburu Beatriz Artolazabal´ek proposatuta, 2017ko ekitaldiko txanda-kontraturako laguntzen deialdia –Lanbideren bitartez garatuko dena– onartu du Gobernu Kontseiluak. Euskal Enplegu Zerbitzuak 1.000.000 euro bideratuko ditu horretarako.\nEusko Jaurlaritzak enplegua bultzatzeko gaur onartu dituen neurrietako bat erretiro partziala hartzen duen langile bat 30 urtetik beherako beste batez ordeztea da, eta haren aplikazioa 2015eko urtarrilean Euskadiko Gizarte Elkarrizketako Hiruko Mahaiak plantillen gaztetzearen inguruan lortutako akordioaren ondorioa da.\nDeialdi honen xede diren diru-laguntzak Langileen Estatutuari buruzko Legearen Testu Bateginaren 12.7 artikuluari jarraikiz txanda-kontratuak egiten dituzten pertsona fisiko eta juridikoek, ondasun-erkidegoek eta sozietate zibilek eskatu ahal izango dituzte, eta administrazio publikoak, erakunde autonomoak, zuzenbide pribatuko entitate publikoak eta lantokia Euskal Autonomia Erkidegoan duten sektore publikoko gainerako entitateak salbuetsita geratuko dira.\nEskaerak aurkezteko epea erabaki honen ebazpena EHAAn argitaratu eta hurrengo egunean hasiko da, eta 2018ko urriaren 19ra arte iraungo du.\nMilioi 1 euro desgaitasunen bat duten pertsonak laneratzeko neurri gisa enplegu lagunduari lotutako jardunak garatzera zuzenduko diren laguntzen deialdirako\nEnpleguko eta Gizarte Politiketako sailburu Beatriz Artolazabalek eskatuta, desgaitasunen bat duten pertsonak ohiko lan-merkatuan txertatzeko neurri gisa enplegu lagunduari lotutako jardunak garatzera zuzenduko diren laguntzen 2018ko ekitaldirako deialdia –Lanbideren bitartez garatuko dena– onetsi du Gobernu Kontseiluak. Euskal Enplegu Zerbitzuak 1.000.000 euro bideratuko ditu horretarako. Deialdiaren xede diren diru-laguntzak EAEn finkatuta dauden eta baldintza jakin batzuk betetzen dituzten irabazi-asmorik gabeko elkarte, fundazio eta beste entitate batzuek eta enplegu-zentro berezi gisa kalifikatuta eta inskribatuta dauden zentroek eskatu ahal izango dituzte.\nEskaerak aurkezteko epea erabaki honen ebazpena EHAAn argitaratu eta hurrengo egunean hasiko da, eta 2018ko urtarrilaren 31ra arte iraungo du.\n35 urtetik gorako langabeak euskal enpresek kanpoan dituzten lantokietan kontratatzeko laguntzen deialdia\nEnpleguko eta Gizarte Politiketako sailburu Beatriz Artolazabalek eskatuta, 35 urtetik gorako langabeak euskal enpresek kanpoan dituzten lantokietan kontratatzeko 2018ko ekitaldirako deialdia –Lanbideren bitartez garatuko dena– onetsi du Gobernu Kontseiluak. Euskal Enplegu Zerbitzuak 400.000 euro bideratuko ditu horretarako.\nDeialdi horren xedea 35 urtetik gorako langabeak euskal enpresek kanpoan dituzten lantokietan eta beren kualifikazioarekin lotutako lanpostuetan kontratatzearen bidez lan-merkatuan txertatzeko aukera bultzatzea eta lanbide-esperientzia sendotzea da. Diru-laguntza horiek EAEn finkatuta dauden eta kanpoan lantokiak, enpresa partaidetuak edo enpresa talde bereko enpresak dituzten enpresa pribatuek edo publiko-pribatuek, kanpoan kokatutako enpresekin lankidetza-akordioak edo zerbitzuak emateko kontratuak dituzten enpresek eta kanpoan ezartzeko prozesuan sartuta eta behar bezala dokumentatuta eta justifikatuta dauden eta hainbat baldintza betetzen dituzten enpresek eskatu ahal izango dituzte.\nEskaerak aurkezteko epea erabaki honen ebazpena EHAAn argitaratu eta hurrengo egunean hasiko da, eta 2018ko irailaren 20ra arte iraungo du.\nGazte langabeak euskal enpresek kanpoan dituzten lantokietan praktiketan kontratatzeko laguntzen deialdia\nEnpleguko eta Gizarte Politiketako sailburu Beatriz Artolazabalek eskatuta, gazte langabeak euskal enpresek kanpoan dituzten lantokietan kontratatzeko laguntzen deialdia –Lanbideren bitartez garatuko dena– onetsi du Gobernu Kontseiluak. Euskal Enplegu Zerbitzuak 1.010.000 euro bideratuko ditu horretarako. Laguntza horien helburua titulazioa edo kualifikazioa duten baina aldez aurreko lan-esperientziarik ez duten gazte langabeak EAEn finkatutako enpresen kanpoko lantokietan praktiketan kontratatzea da, haien etorkizuneko laneratzea bultzatzeko neurri gisa.\nDiru-laguntza horiek EAEn finkatuta dauden eta kanpoan lantokiak, enpresa partaidetuak edo enpresa talde bereko enpresak dituzten enpresa pribatuek edo publiko-pribatuek, kanpoan kokatutako enpresekin lankidetza-akordioak edo zerbitzuak emateko kontratuak dituzten enpresek eta kanpoan ezartzeko prozesuan sartuta eta behar bezala justifikatuta dauden eta hainbat baldintza betetzen dituzten enpresek eskatu ahal izango dituzte. Eskaerak aurkezteko epea erabaki honen ebazpena EHAAn argitaratu eta hurrengo egunean hasiko da, eta 2018ko irailaren 20ra arte iraungo du.\n4 milioi euro zailtasunak dituzten pertsonei zuzendutako proiektu bereziak garatzeko laguntzen deialdirako\nEnpleguko eta Gizarte Politiketako sailburu Beatriz Artolazabalek eskatuta, Gobernu Bilerak abian jarri du lana duten langileei eta lana lortzeko edo hari eusteko zailtasunak dituzten pertsona landunei eta langabeei zuzendutako proiektu berezien garapenerako 2018an Lanbidek eskainiko dituen laguntzen deialdia. Euskal Enplegu Zerbitzuak 4.000.000 euro bideratuko ditu horretara. Diru-laguntzak proiektu bereziak finantzatzera bideratuko dira, eta proiektu berezitzat hartuko dira horietan parte hartzen duten pertsonen enplegagarritasuna nabarmen hobetuko duten prestakuntza, orientazio edo enplegu jarduerak edo bestelako neurriak.\nDiru-laguntzak eskatu ahal izango dituzte: foru-aldundiek eta foru-sektore publikoak; EAEko udalek eta tokiko sektore publikoko entitateek; EAEko sektore publikoko entitateek; EAEko tokiko edo eskualdeko garapenerako agentziek eta horiekin lotutako elkarteek; Lanbide Heziketako erakundeen dagokion erregistroan inskribatutako edo-eta akreditatutako irabazi-asmorik gabeko prestakuntza-erakunde pribatuek; Hezkuntza Sailaren edo Ekonomiaren Garapen eta Azpiegitura Sailaren mende dauden prestakuntza-erakunde publikoek; EAEn egoitza edo ordezkaritza duten entitateek, baldin eta horien merkataritza-jarduera xede sozial baten mende badago, lehentasunez, eta azken hamar urteetan bere irabazien % 70 xede sozial horiek lortzean inbertitu badute; eta zuzenbide publikoko partzuergoek. Eskaerak aurkezteko epea erabaki hau EHAAn argitaratu eta hurrengo egunean hasiko da, eta 2018ko irailera arte egongo da zabalik.\nEusko Jaurlaritzak 1.770.000 eurorekin sustatuko du gazteen itzulerarako programa\nEnpleguko eta Gizarte Politiketako sailburu Beatriz Artolazabalek Lanbide-Euskal Enplegu Zerbitzuaren Administrazio Kontseiluaren akordioaren berri eman du Gobernu Bileran; akordio horren bidez, 2018. urterako gazteak itzultzeko laguntzen deialdia onetsi du, gazteak EAEko lan-zentroetan kontratatzeko.\nPrograma berri hori 2017aren amaieran sustatu zen, eta 2018an 1.770.000 euroko aurrekontua izango du. Programaren helburua da kalitatezko enplegua sustatzea beste herrialde edo autonomia-erkidego batean lanean ari diren 35 urtetik beherako gazteak Euskadira itzuli ahal izateko.\nProgramak 2017rako erabilitako formula aitzindaria errepikatzen du. Horrek esan nahi du datorren urterako laguntza-ildoa bikoitza izango dela: alde batetik, 35 urtetik beherakoak diren eta kanpoan gutxienez 12 hilabete lanean daramatzaten euskaldunak kontratatzen dituzten euskal enpresek diru-laguntza jasoko dute, soldataren zati bat ordaintzeko; bestetik, kontratatutako gazteek laguntza bat jaso ahalko dute, joan-etorrien gastuak ordaintzeko.\nLaguntza horiek jaso ahal izateko, 35 urtetik beherakoak kontratatzen dituzten euskal enpresek (helbide soziala eta fiskala EAEn izan behar dute eta lan-zentroa Euskadin finkatuta) honako eskakizun hauek bete behar dituzte:\n• Euskal Autonomia Erkidegoarekin lotura izan. Euskadirekin lotura dutela ulertzen da honako eskakizun hauek betetzen dituzten pertsonek:\n• Atzerrian bizi izatea edo Euskal Autonomia Erkidegotik kanpora, gutxienez lan-kontratua hasi aurreko 12 hilabetean.\n• Euskal Autonomia Erkidegoan lan egin ez izana, gutxienez lan-kontratua hasi aurreko 12 hilabetean.\n• Aurretik enpresa onuradun kontratatzailearekin edo enpresa-talde berari dagokion enpresaren batekin lan-harremanik eduki ez izana.\n• Eskainitako postua betetzeko lanbide-profil egokia izatea.\n• Euskal Autonomia Erkidegoan lanbide- eta bizitegi-egonaldi konpromisoa eskuratzea, eta dagokion erroldan alta ematea, kontratua hasi eta lehen 30 egunean; hala mantendu beharko da, behintzat kontratuak iraun bitartean.\n• Euskal Autonomia Erkidegora itzultzeko borondatea adierazi izana eta enplegu-eskatzaile gisa inskribatuta egotea Enplegu Zerbitzu Publikoan. Urrats hori lan-kontratua zehaztu aurretik eman daiteke.\n• Langabezian egotea kontratua formalizatzeko unean.\n• Honako talderen batean egotea, egindako ikasketen edo titulazioaren arabera:\n• Gazteen Itzulera Programako parte-hartzailea izatea kontratazioaren aurretik, jarraian adierazitako paragrafoan ezarritako baldintzetan.\nEskabideak http://www.lanbide.net orrian dagoen eredu ofizialaren bidez aurkeztu beharko dira.\nGazteak kontratatzeko diru-laguntza eskatzeko epea deialdi hau EHAAn argitaratu eta biharamunean hasiko da, eta 2018ko irailaren 20an amaitu. Joan-etorrietarako gastuen diru-laguntza eskatzeko epea, kasu bakoitzean, lan-kontratua formalizatu eta biharamunean hasiko da eta 2018ko azaroaren 10ean amaitu.\n4,2 milioi euro enplegu zentro berezietako jarduera babesteko unitateak finantzatzeko lanbideren laguntza deialdirako\nEnpleguko eta Gizarte Politiketako sailburu Beatriz Artolazabalek eskatuta, Gobernu Bilerak abian jarri du Enplegu Zentro Berezietako Jarduera Profesionala Babesteko Unitateak 2018an finantzatzeko Lanbidek eskaintzen dituen laguntzen deialdia. Euskal Enplegu Zerbitzuak 4.200.000 euro bideratuko ditu horretara. Diru-laguntzak eskatu ahal izango dituzte erroldan langile desgaituak (bereziki, desgaitasun mota dela eta gizarteratzeko zailtasun bereziak dauzkatenak) eta Babes Unitateak dituzten Enplegu Zentro Bereziek. Eskaerak aurkezteko epea erabaki hau EHAAn argitaratu eta hurrengo egunean hasiko da, eta hilabetekoa izango da.


2019ko ekainaren 16a, igandea | Ordua Euskal Herrian 23:21:18\nEgitarau zabala osatu dute Euskoaren bosgarren urtemuga ospatzeko. Pirritx eta Porrotxen ikuskizunarekin hasiko da goiza, eta behin egunari hasiera emanda, festak ez du etenik izango: animazio txokoak, laborantza herrikoiaren merkatua, zirko ikastaroa, haurrentzako lasaitze gune bat eta bazkari herrikoia egongo dira, besteak beste. Herri Urrats bezalako egun bat izatea nahi dute antolatzaileek.\nZer ospatua badagoela dio Edmek, bost urtetan Euskoaren erabilerak gora egin baitu eta etorkizun oparoa aurreikusten dio. Arrakastaren gakoa proiektu amankomun baten inguruan eraiki diren zubiak direla dio: “jJndarteko sektore ezberdinen artean eraiki diren zubiak dira proiektua sostengatzen dutenak”. Batez beste, 3.000 kidek erabiltzen dute Euskoa euren egunerokotasunean. “Euskal Herri euskaldunago, ekologikoago eta solidario bat eraikitzeko elkarrekin lanean ari diren norbanakoak dira”, dio Edmek.\nAurrerantzean, Euskoaren erabiltzaile perfila zabaltzea izango da erronka, tokiko moneta militanteak ez diren pertsonen egunerokoan ere sartuz. Oraingoz erabiltzaileak konpromiso handiko herritarrak direla dio Sanjurjo Elkarteko zuzendariak: “Batzuk tokiko ekonomia dinamizatzeko eta bertako enplegua defendatzeko egiten dute. Beste batzuk Euskal Herriak bere moneta propioa izan behar duela sinesten dutelako erabiltzen dute. Saltoki txiki eta laborantza herrikoien alde egiteko erabiltzen dutenik ere bada. Muga horien gainetik dauden erabiltzaileengana hurbildu behar dugu”.\nHerria da oinarria, baina ekimenak administrazioaren bultzada sendoa jaso du azken aldian: Jean-Rene Etchegaray Baionako alkateak, besteak beste, Euskoaren erabilera bultzatzeko proiektuak abiarazi ditu eta argi du Frantziako Gobernuak tokiko moneten aurka ezarritako neurriek zer ezkutatzen duten: “Uste dut badela sumindura jakobino bat, zeren Euskal Herrian tokiko moneta oso ondo dabil. Zentralizatze nahikeri bat antzematen dut”.\nIpar Euskal Herritik kanpoko herritarrentzat ere posible da Euskoari sostengua ematea. www.euskalmoneta.org bidez kidetza lor dezakete. Hala ere, tokiko monetari laguntzeko biderik onena martxoaren 4an Baionara hurbiltzea dela nabarmendu du Edmek


Albisteak 250 bat gazte bildu ziren Tandilen FEVAk eta Gure Etxeak proposatutako ekimenetan parte hartzeko\nTailerrean parte hartu zuten neska eta mutilak\nGazteei zuzendutako bi ekintza gauzatu dira maiatz honetan Buenos Aires probintzia argentinarreko Tandil hirian. Batetik FEVA federazioak urteko bere lehenengo Dantza Tailerra eskaini zien Argentinako euskal etxeetako dantzariei. Beste alde batetik, Gure Etxea euskal etxeak, Dantzari Topaketa gauzatu zuen. Bi erakunde hauen eskutik, Arrecifes, Bahia Blanca, Chascomus, Cnel. Pringles, Buenos Aires -- Eusko Kultur Etxea--, Gral. Rodriguez, Las Flores, Lomas de Zamora, Maipu, Mar del Plata, Necochea, Saladillo, Trenque Lauquen, La Plata, Ayacucho eta Tandil bertako neska eta mutilek dantza eta musikaz betetako asteburua partekatu zuten.\nTandil, Argentina. FEVAko dantza tailerreko egitarauri jarraituz, Tandilgo Gure Etxea euskal etxeko kideek ekintzan parte hartuko zuten dantzariak jaso zituen joan den maiatzaren 14an, goizeko 9ak aldera, eta berehala ekin zitzaion ikastaroari. Goizeko klaseak Bahia Blancako Union Vasca euskal etxeko Josetxu Astolfi eta Manuel Irastorza zuzendarien esku egon ziren. Larunbarekoak bukatuta, tailerreko klase teorikoak hurrengo egunean, hau da, igande goizean jarraitu ziren, Astolfi eta Irastorza arduradun.\n[Bahia Blancako Manuel Irastorza klasea ematen]\nLarunbat arratsaldean, berriz, Aitor Alavak emandako klase praktiko batean murgildu ziren neska eta mutilak. “Oso hunkigarria izan zen hainbat dantzari biribilean Fandango, Arin Arin eta beste pieza batzuk dantzatzen ikustea”, adierazi dute euskal etxetik.\n[Aitor Alavaren eskutik dantza batzuk egin zituzten dantzariek]\nOso arrakastatsuak izan ziren tailerrak; larunbat gauean egin zen taska bezain arrakastatsuak. Festa euskal etxeko Jai Alai trinketean egin zen, eta ikastaroetan ibilitako ikasleei euskal etxe anfitrioiko dantzari ohiak eta txikiak, eta beste euskal etxe batzuetako dantza taldeak gehitu zitzaizkien. Dantzak ikusteaz gain, Martin Tumbarinok zuzentzen duen “Gure Abestiak” abesbatza entzuteko aukera ere izan zuten Gure Etxea-ra hurbildu ziren lagunek.\n[Etxeko txikiek Piñon Fijo pailazoaren abesti bat kantatu zuten euskaraz]\nEkintzarekin bukatzeko, klase teorikoaren bigarren zatia eman zuten Bahia Blancoko zuzendariek igande goizean eta horren ondoren euskal etxeko 'Sukalde' jatetxean bildu ziren etxekide eta gonbidatuak agur bazkarian parte hartzeko.\nTandilgo Gure Etxea Euskal Etxeak esker beroak eman nahi dizkio FEVAko lehendakari ordea den Juan José Olasagastia-ri topaketan egon izanagatik eta ekitaldia antolatzeko lagundu zuten euskal etxeko kide guztiei.\nFEVAko Dantza Tailerrak\nArgentinako euskal komunitateari luzatzen dion kultur eskaintzaren markoan, FEVAk gogorazten digu beste bi dantza tailer emango direla 2011 honetan. Hurrengoa, Cordoba probintziako Villa Maria hirian izango da, uztailaren 2 eta 3an. Hirugarren tailerra, ordea, Chascomus-en, urriaren 1 eta 2an.\n2011/04/07\tFEVAk euskal etxeek 2011ean eska ditzaketen hitzaldi eta hizlarien zerrenda plazaratu du\n2008/08/25\tFEVAk hitzaldiak programatzeko dozena bat proposamen egiten dizkie Argentinako euskal etxeei\nFederación de Entidades Vasco Argentinas (FEVA) - Euzko Argentinar Bazkun Alkartasuna\nCentro Vasco Gure Etxea Irakurrienak\n2017/02/28\t© 2014 Basque Heritage Elkartea


Gasteizko rokodromoak berrirekitzeko baldintza-agiria ez da positiboa - sindicato ESK sindikatua\nESK sindikatuak Vitoria-Gasteizeko Kirol Departamentuak argitaratu berri duen rokodromoen kudeaketari dagokion baldintza-agiriaren balorazioa burutu nahi du.\nBaldintza-agiria ezin da modu onean aztertu. Lan taldea langabezian dago 2018ko abuztutik, eta egoera honetan jarraituko du gutxienez 2019ko maiatza arte. 10 hilabete lan soldatarik gabe kudeaketa okerraren ondorioz.\nBaldintza-agiria aztertzen badugu eta Udaletik proposatzen duten irekiera ordu kopuru maximoa, soilik 6 pertsonei ematen die lan eta ez, ohiko lana burutzen zuten 8 pertsonei.\nOrain 3 instalakuntza ditugula, langile gutxiago daude bertan lanean. Sindikatu bezala ez dugu lan taldearen baldintzei erasorik onartuko eta egoera hau salatzen jarraituko dugu.\nZerbitzuaren kalitatearen inguruan\nBerriro ere ez daukagu ezer onik esateko. Alde batetik, Kirol Zerbitzutik aurten udal ikastaroak programatzeari uko egin zaio. Hau da Udalaren apostu erreala oinarrizko jarduera fisikoarekin, ez ezer egitea eskoletako umeek praktika hau ezagutu edo jarraitzeko aukera izan dezaten.\nGainera, murrizketa honekin, datu larriago bat adierazi beharra dago. Salburuako eraikuntzaren aurretik, bi instalakuntza zeuden, goizetik gauera irekitzen zutenak. Logika hau mantendu izan balitz, hiru instalakuntzen irekiera bermatzeko denboraldiko 12.000 ordu arreta zerbitzu izango lirateke.\nBaldintza-agiri berriak gehienera 9432 irekiera ordu ezartzen ditu 14 hilabetetarako (abuztuan instalakuntzak itxita egon ohi izan dira). Orain arteko ordutegien logika mantenduz geroz, 14 hilabeteen irekiera ordu kopurua 15000koa beharko luke izan. Baldintza-agiriak soilik %62ko irekiera bermatzen du.\nUdalaren aitzakia gutxiago erabiltzen zen ordutegi bat zegoela izan da. Benetan sinetsi arazi nahi digute rokodromoen erabilera %60koa zela eta horregatik ordu kopuru honen murrizketa burutzeko luxua hartzen dute? Sindikatu honi ez diote iruzurrik sartuko eta uste dugu zenbakiak mahai gainean jarrita, pertsona gutxi konbentzituko dituztela. Hasieratik atzeman da Udalak kirol honetan inbertitzeko jarrera politikorik ez zuela, eta gaur, are eta argiago gelditu da.\nDatu deigarriago bat. Baldintza agiri honen eta aurrekoaren arteko irekiera orduak alderatzen baditugu (azkena, Eusko Jaurlaritzak galarazia eta ez, enpresarik aurkeztu gabea, Udalak desinformatu nahi duen bezala), proposamen honek irekiera murritzagoa proposatzen du.\nEfizientzia deitzen dute, sakonean murrizketa oso handi bat da eta hiri honek jarduera fisiko honekin izan duen konpromisoa kolokan jartzen du.\nAzken egunetako gertaerak gogoratzen baditugu, erabiltzaileak kalean, partidu politiko, sindikatu, auzo elkarte, Arabar Mendi Federazioak, Guraso elkarte eta norbanakoek babesturik, gauza bakarra esan dezakegu. Herritarren intereserako kudeatzen duela dioen horrek, aldarrikapenei ez diela kasurik egin.\nInteresgarria izango litzateke adieraztea zeintzuk diren murrizketa hauetan eragiten duten benetako interesak eta horregatik hurrengo Udaleko kirol komisiora joango gara.\nData horretara arte, esan bezala, ez gara geldituko. Larunbat honetan bertan, martxoaren 2an goizeko 12:00etan eskalatzera joango gara, eta udal instalakuntzetan ezin denez, Alde Zaharrean egingo dugu, lan taldea eta erabiltzaileak borroka berean, zoritxarrez, konpontzeko urruti dagoena.


Txoriartean: enero 2013\nMARTXAN DAUDENAK... ARROPA JANTZITA\nIadanik esan dugu hilabete honetan hotz fina egin dezakeela. Arazo honi aurre egiteko moldapen desberdin ugari egon daiteke, baina, orokorrean, animaliek hartu dituzte gorputzak kanpoko girotik babesteko neurriak.\nHegazti askok, garai gorrienetako erreserba izanen den gantz edo koipe estalkia bildu dute. Lumajea ere trinkoagoa dute eta maiz lumak harro-harro jartzen dituzte aire-kapa beroak, kanpoko haize hotzetik isola ditzan.\nUgaztunak ere aurreko hilabeteetan bapo jan eta energia metatzen saiatu ziren eta, orokorrean, ile luzeagoz eta larruazal trinkoagoz jantzi dira. Besteak beste, oreinak larru ilunagoa ageri du, katagorriaren belarriak iletsuak dira oso, eta ardien kalparra ere aski luzatu da.\nGainera, ospeletik ihesi, animalia asko eguterara mugituko da eguzki-izpi gozagarrien esperantzan.\nPublicado por txoriartean en 3:06 No hay comentarios:\nOngi etorri berriro eta urte berri on\nAurtengo eguraldi arrraroa bada ere, otsailean tenperatura baxuen ondorioz, garai kaxkarra dugu narrasti edo anfibioak ikusteko. Hizkera arruntean, animalia hauek, “odol hotzekoak” direla esaten dugu, eta izan ere, euren tasa metabolikoa oso baxua dela eta, ez dira gorputzean beroa sortzeko gai. Hortaz, ugaltzen has litezkeen baso-igel gorriak edo uhandre palmatuak kenduta eta, ezohizko berorik ez den bitartean, odol hotzeko animalia gehienak zuloren batean ezkutatu eta garai epelagoen zain ditugu.\nEra berean, intsektuak eta oro har, ornogabeak ere ez dira sobera ikusten. Hauetariko askok negua arrautz edo larba forman pasatzen dute eta kanpoan dabiltzan helduak ez daude garai bizkorrenean.\nPublicado por txoriartean en 0:50 No hay comentarios:


Mundua - hamaika telebista - Page #10\nCastilloren garaipena berretsi du Perun hauteskunde akten behin betiko zenbaketak\nPerun, akta guztien bigarren zenbaketak Pedro Castillo hautagaiaren garaipena berretsi du. Hala ere oraindik ez dute bere garaipena modu ofizialean aldarrikatu. Castillok boto guztien %50,12 eskuratu ditu zenbaketa berri honen arabera. Hori kontutan izanda, prozesua luzatzeari utzi eta herritarren borondatea errespetatzeko eskatu dio Castillok lurraldeko hauteskunde agintaritzari.\nErrusia eta Txinari begira egin dute NATOren goi-bilera\nBatasun irudia eman nahi izan dute NATOko kideek Bruselan egindako goi bileran, Errusiaren eta Txinaren mehatxu berri gisa definitu dituztenen aurrean. Are gehiago, erregimen autoritario gisa definitu dituzte biak.\nNaftali Bennett da Israeleko lehen ministro berria\n12 urteren ondoren atzo eman zion amaiera Netanyahuren agintaldiari bertako parlamentuak. Yair Lapid, Yesh alderdiko buruak bultzatu eta batutako gobernua izango den arren, Naftali Bennet ultranazionalista erlijio-zalea izango da datozen bi urteotan Israeleko lehen ministroa.\nPoliziaren indarkeriak ia 4.000 biktima eragin ditu dagoeneko Kolonbian\nProtestak hasi zirenetik, poliziak ia 4.000 herritar hil dituztela salatu dute erakundeek. Gobernuz kanpoko hainbat erakundek Giza Eskubideen Batzorde Interamerikarrari helarazitako txostenak suzko armen erabilera, sexu indarkeria eta desagerpenak salatzen ditu besteak beste.\nTurullek eta Cuixartek U1eko sententziaren aurkako helegitea jarri dute Estrasburgon\nUrriaren 1eko preso politikoak Estrasburgora jotzen hasi dira. Jordi Cuixarten helegitearen ostean, Giza Eskubideen Europako Auzitegiak Turull kontseilari ohiarena jasoko du gaur, zigortutako politikari independentistetako baten lehen auzia.\nOinarrizko eskubideak urratu zirela eta epaiketa justurik ez zuela izan argudiatuko du defentsak. Izan ere, uste dute Konstituzionaleko bi magistraturen boto partikularrak helegiteak aurkezteko bidea errazten duela. Estrasburgok ebatzi beharko du giza eskubideen urraketak egon ote diren auzian.\nBizi arteko espetxe zigorra berretsi diote Ratko Mladici\nRatko Mladicen aurkako bizi arteko espetxe zigorra berretsi du Hagako Nazioarteko zigor auzitegiak. Srebrenica-ko genozidioaren erantzuletzat jo du auzitegiak jeneral ohia. Honen defentsak absoluzioa edo, bestela, zigorraren murrizketa edo epaiketa errepikatzea eskatu zituen, baina horretarako aurkeztutako argudio denak ezerezean utzi ditu auzitegiak.\nAragonesen gobernua “zuzendu nahi izatea” leporatu dio Jordi Sanchezek Junquerasi\nLehen talka estrategikoa Pere Aragonesen gobernuan, ERC eta Junts alderdien artean. Oriol Junquerasen eskutitzaren harira gertatu da, independentziarako aldebakarreko bidea alboratu beharraz mintzo da, "ez da bideragarria", baieztatu du. Gainera, indultuek "gatazka arindu" dezaketela uste du.\nGutunak arrabotsa sortu du independentismoan. Jordi Sanchez Junts alderdiko idazkari nagusiak Junquerasi leporatu dio Generalitateko presidentea zuzendu nahi izatea; eta azpimarratu du independentzia lortzeko bide demokratiko eta baketsu guztiak direla baliagarriak ‘Urriak 1a ez zen akatsa izan’ izeneko artikuluan erantzun dionez. Hala adostu zuten, hain zuzen, inbestidura akordioan.\nCUPek ere iritzia eman du Junquerasen gutunaz, aldebakartasuneko bidea "autodeterminaziorako bide bakarra" dela adierazi du Laia Estradak. CUPen ustez, gaur egun espainiar estatuarekin negoziatzeak "ez doa inora".\nMoncloak, aldiz, begi onez ikusi du Junquerasen eskutitza, "bide onetik doa", esan du Maria Jesús Montero bozeramaileak. Ofizialki, ez diete indultuei datarik jarri nahi, baina ekainaren amaieran edo uztailaren hasieran prest egon daitezkeela uste du Madrilek.\nCastillok aurrea hartu dio Fujimoriri Perun oso alde txikiarekin\nPerun, ia berdinduta jarraitzen dute Alberto Castillo ezkerreko hautagaiak eta Keiko Fujimori eskuin muturraren ordezkariak. Azken orduotan Castillok aurre hartu duen arren oso boto gutxiko aldea dute bien artean. Hala ere dagoeneko iruzur zantzuak izan direla salatu du Fujimorik.\nParlamentuaren gehiengoaren babesa mantenduko du Mexikon Lopez Obradorrek\nParlamentuan gehiengoaren babesa izaten jarraituko du Lopez Obrador Mexikoko presidenteak, atzoko hauteskundeetan bere alderdiak eta aliatuek lortutako emaitzei esker. Lurraldean inoiz egindako hauteskunderik handienak izan dira, parlamentuaz gain beste hainbat kargu ere hautatu baitituzte mexikarrek.\nBizkaiko metalgintzako grebak %85eko jarraipena izan du, sindikatuen arabera\nBizkaiko metalgintzako grebak %85eko erantzuna izan du, sindikatuen arabera. FVEM patronal...\nIrati Agirreazkuenaga: 'Kalerki jaialdia aukera paregabea da antzerkia publikora hurbiltzeko'\nIrati Agirreazkuenagak kultur proposamen bi egin dizkigu: Korterraza film laburren jaialdi...\nKoldo Otamendi: 'Erromeri giroak atzean utzita rock taldea bilakatu da 'Burutik''\nMusika Zuzenean gaurko saioaren aurrerapena egin digu Koldo Otamendi aurkezleak; gaurko pr...


Gizon bat atxilotu dute Gasteizen adingabe bati mugikorrarekin sexu-jazarpena egiteagatik\nGasteizko Udaltzaingoak 30 urteko gizonezko bat atxilotu du 16 urteko nerabe bati sexu-jazarpena egitea egotzita.\nGasteizko Udaltzaingoak astelehen honetan jakinarazi duenez, Zaramaga auzoko 30 urteko gizonezko bat atxilotu zuten ostiralean, adin txikiko bati sexu-askatasunaren eta sexu-ukigabetasunaren aurkako bortxaketa delitua egotzita, eta telefono mugikorraren eta Instagram sare sozialaren bidez mehatxu egin zion.\nJoan den ostegunean, azaroak 5, 17:45 aldera, Udaltzaingoak jakin zuen nerabe hori laguntza eske joan zela gizarte-etxe batera, WhatsAppen bidez sexu-jazarpenarekin lotutako mehatxuzko mezuak jaso ondoren.\nAgenteak harremanetan jarri ziren adingabearekin eta amarekin, eta ertzain-etxera eraman zituzten salaketa jartzeko.\nPoliziak susmatzen zuen mezuen egilea gertuko pertsona bat izan zitekeela. Honek eduki sexualeko bideoak eskatu zizkion eta ordu gutxi batzuetako epea eman zion. Material hori bidaltzen ez bazion, gertuko senide baten bideo bat biratzearekin mehatxatu zuen.\nLehen mehatxuen ostean, gizona adingabearekin harremanetan jarri zen berriro, Instagramen bidez, eskatu ziona bidal ziezaion eskatzeko. Gainera, senide baten argazki intimo bat helarazi zion, eta xantaia egin zion, bere asmoei jaramonik egiten ez bazion.\nPolizia Judizialak ikerketaren ardura hartu zuen eta mezuen egilea 30 urteko gizon bat zela jakin ahal izan zuen. Zaramaga auzoko bere etxean atxilotu zuten, ostiraleko 19: 15ean.\nAgenteek CPU bat, mikro SD memoria-txartel bat, telefono mugikorreko txartel bat, telefono mugikor bat eta "espioi" kamera bat zituen boligrafo bat konfiskatu zituzten haren etxebizitzan. Dispositibo horiek aztertuta, ikerketak egiten jarraitu ahal izango da, gertakariak erabat argitzeko eta sexu izaerako bideoak edo irudiak dauden egiaztatzeko, bai ikertutako gertakarienak, bai, hala badagokio, beste biktima batzuenak ere, Udaltzaingoak zehaztu duenez.


Literatur Mikropilulen Farmazia: Hortu\nOrtu batetan pentsatzen dudanean euskaraz ortu eta lorategi artean gauzatu den ezberdintasuna ahaztea gustatzen zait, kontzienteki ekiditea. Burura datorkit latineko klaseetan hortus, horti itzultzen genuenean, testuinguruaren arabera “lorategi” edo “ortu” euskaratzen genuela. Latinak botere liturgiko bitxia dauka nire menean... Gaurko desira: Lur-sail txiki eta ezkutu baten jaun eta jabe izatea. Bertan landatzeko, zaintzeko, ernatzen ikusteko laranjondo andaluz, geranio gitano, piper pikante, tipula umil, kamelia japoniar eta hainbat, hauen fruitu, sustrai edo lore gozoez disfrutatu ahal izateko!\nEta aurkituko nuke baztertxo bat marmolaren erreminizentzia faltsua lukeen eskaiolazko irudi bat jartzeko, bular zurizko jainkosa baten figura irudikatuko lukeena eta urtero gereziondoaren lore eztanda zuri-larrosa ostean, igaliaren gorriaz urdinduko nizkioke ezpañak, idilioaren eta gezurraren artean ene hortus-ean. Beatus ille...\nNork: Ñ Noiz: 16:48\nEtiketak Gogoeta, Landare, Ñ, Natura


Baby eta Gogeta Super Saiya 4 izango dira FighterZko hirugarren denboraldiaren azken borrokalariak - Berriak - Game Erauntsia - Bideojokoak euskaraz\nBaby eta Gogeta Super Saiya 4 izango dira FighterZko hirugarren denboraldiaren azken borrokalariak\nLander Unzueta | 2021/01/11 18:00 Berriak\nDragoi Bola GTko Gogeta eta Super Baby 2 mugimenduan erakutsi dituzte lehen aldiz trailer batekin.\nDragon Ball FighterZren hirugarren denboraldiaren azken txanpan sartu dira Arc System Works eta Bandai Namco. Ikusteko dago borroka jokoari bukaera emango dion denboraldia izango den, baina momentuz zaleek ikusiko dituzten azken bi borrokalariak iragarri dituzte ofizialki. Baby bilauaz gain Gogetaren Super Saiya 4 forma ere helduko da FighterZra.\nEzustean eta teaser labur batekin aurkeztu dute Gogetaren GTko transformazioa. Ez da Goku eta Vegetaren arteko fusioa borroka jokoan ikusten dugun lehen aldia: lehen denboraldian Vegetto gehitu zuten, eta bigarrenaren amaieran Gogetaren Super Saiya Blue forma jaso zuen bideo-jokoak. Trailerrean borrokalariaren sarrera ikus daiteke, Goku eta Vegeta Super Saiya 4n transformatuta fusio dantza egiten.\nIzan ere, trailerraren ardatza Baby izan da; V-Jump aldizkarian filtrazioa izan zuen arren arduradunek ez dute ofizialki aurkeztu orain arte, eta bere mugimenduak eta abilezia bereziak ezagutzera eman dituzte bideoan. Dragoi Bola GTko bilaurik esanguratsuena parasito bat da, besteen gorputzak kontrolatzeko ahalmenarekin. Horren bidez Vegetaren gorputza kontrolpean hartzen du borrokan egin ahal izateko, baina FighterZn botere horrek beste aukera batzuk eskainiko ditu.\nEtsaiak akatzerakoan hauen eraso bereziak erabiltzeko gai izango da Baby. Asistentzia bezala funtzionatuko dute, Babyren taldea gero eta boteretsuagoa eginez arerioak garaitzen doan bitartean. Horrez gain Golden Ohzaru tximuan transformatuko da bere erasorik boteretsuena gauzatzeko. Ahalmen eta eraso guzti hauek atzo bertan aurkeztu zituzten xehetasun guztiekin ia hiru orduko iraupena izan zuen aurkezpen digitalean. Babyren mugimenduak ez ezik, gainerako borrokalariekin egindako aldaketak ere zehaztu zituzten.\nBaby laster iritsiko da Dragon Ball FighterZra: urtarrilaren 15ean gehituko dute. Gogeta Super Saiya 4k ez dauka argitaratze datarik, baina garatzaileek “laster” argitaratuko dutela agindu dute.\nDragon Ball FighterZ PC, PS4, Xbox One eta Switchean jokatu daiteke.


Deadbeats pantailan? Twitter - AP kudeatzeko tresna berria | Martech Zone\nAsteartea, abuztua 11, 2009 24ko apirilak 2016, igandea Lorraine Ball\nUmore txarrean nengoen atzo, hiru bezeroen atzeratutako fakturen atzetik nindoalako. Gizon grinatsua nintzen, eta nahigabetu beharra nuen, beraz, iruzkin errugabe bat jarri nuen (beno ez hain errugabea) Twitterren. Galdetu nuen:\nBezero batek faktura bat ordaintzen ez duenean eta zure telefono deiak sahiesten dituenean, okerra da Twitter bidez izenaren bidez aipatzea?\nJasotako erantzunak oso ideia txarra zela esan zidaten lagunen artean izan ziren, eraginkorra izan zitekeela pentsatu zuten batzuen artean, gogoeta gogoetatsua egin zutenen artean eta nahasketako ideia dibertigarri batzuk: Nire gogokoena:\n@wolfems-ek esan zuen, "I love it ... Egin igandean eta etiketa berria izan daiteke, SundayShame. AP kudeaketa modu berria.\nLaster DEADBEAT oharrak argitaratuko ditudan zalantzak nituen arren, galdera interesgarriak sortu zituen. Internetek negozioak gardenago bihurtzen dituen heinean, transakzio guztiak garden egingo al ditu? Eta hori inbaditzailea edo negozio harremanen hobekuntza da?\nEz daukat erantzuna, baina gustatuko litzaidake iritzia ematea. Zer iritzi duzu informazio gehiago publiko egitean, eta nola erabiltzen dituzu gaur egun sare sozialak horretarako?\nTags: hildakopublikoa lotsagarrialotsagarriamarketin sozialasare sozialak lotsatzenTwittertwitter lotsagarria\nEpailearen izenaren ideiak ikuslearen ikuspegitik\n11ko abuztuak 2009, 6:10\nMotako foroak biltzea aztertzen baduzu, elkarren arteko harremanetan esperientziak argitaratzen dituzte, ordaindutako transakzioak. Orain, agian, hori ez da profesional batzuen ustetan egiazko "negozio" transakzio bat bezalakoa, baina negozio batzuk gertatu dira. Horregatik, jende horrek denbora hartzen du "merkatari onen" zerrendak egiteko eta gomendioak emateko.\nUrrezko araua begiratzen dut, besteei egin ... nahi al nuke norbaitek nire izenarekin benetan negatiboa den zerbait argitaratzea? Ez. Negozio praktika sendoak egin beharko nituzke - Bai. Horrek guztiz ekidingo luke.\nEz nuke inoiz gomendatuko norbait / enpresa izenez aipatzea, azkenean zure izaera islatzen duelako. Baina beraien izen zehatza ez den lineako pertsonaiarik baldin badute, uste dut gustura egindakoan egokia izan daitekeela helburua besteei ohartaraztea bada.\n11ko abuztuak 2009, 6:15\nLehenik eta behin abisu zorrotzagatik nago, Lorena. Ez daukat arazorik deadbeats ateratzeko, betiere ondorioez jabetzen badira. Nire sekuentzia posta elektronikoa> ahotsa> pertsonalki (ahal bada)> abokatua izango litzateke ... eta orduan erantzunik ez badago = publikoa.\nOraintxe startup baten erdian nago eta hainbat faktura pendiente ditugu; hala ere, saltzaileekin hitzarmenak genituen, inbertsio finantzaketa jaso ondoren bakarrik ordaindu ahal izango genituenak. Deadbeat igandean laster nire izena ez ikustea espero dut!\n11ko abuztuak 2009, 2:54\nZalantzarik gabe, gizarte kontratuaren urraketa da. Jendeak espero du diru-fluxuen informazioa pribatua izatea, batez ere fakturak noiz eta nola ordaintzen diren.\nHala ere, bezero batekin aurrez ezar dezakezu kontuak ordaintzeko datu guztiak, onak eta txarrak, argitaratuko dituzula. Soldata sekretuen eztabaidaren antzekoa da; edonork jarraitu dezake argumentua, baina aldaketa egitea oso handia da jende gehienak serio kontuan hartzeko.\nAug 13, 2009 3: 08 AM\nBenetan bezeroekin lan egiten dugu eta fakturak eramaten ditugu zenbait hilabetez. Luzeena 200 hilabetez 18 $ / hilean ordaindu zuen bezeroa zen. Ondo nago horrekin nirekin hitz egiten duten bitartean.\nZiurrenik ez nuke hori egin nahi, baina idazteak askoz hobeto sentiarazten ninduen! Eskerrik asko feedbackagatik.\n14ko abuztuak 2009, 3:07\nEz dut uste deadbeat bezeroen zerrenda argitaratzeak ezer lortuko duenik - salbu eta bezeroa nahikoa haserre jarri legezko neurriak hartzeko. Are gehiago, ez da ... polita. Bestalde, zure abokatuaren gutun zorrotza eraginkorra izan daiteke.\nSarritan pentsatu dut industriako lankideen artean zerrenda "bihurria / polita" izatea komenigarria izan daitekeela, ondo tratatuko ez gaituzten bezeroentzako lana egitea ekidin ahal izateko.\n14ko abuztuak 2009, 3:08\nDiru-fluxu mugatua duen negozio txiki baten jabea izanik, nahi nukeen neurrian, Jay-ren iruzkina egingo dut. Arrazoi horregatik nire izena txiokatuta ikusiko al nuen pozik? Ez. Baina, arazorik ba al dut bezeroari zerbitzua emateko esperientzia negargarrien (edo apartekoen) inguruan txiokatzeko? Inola ere ez!\n14ko abuztuak 2009, 3:09\nMantendu pribatua! Egunen batean gauzak buelta daitezke eta ez duzu zubirik erre nahi. Uste dut aukera dagoela ordainketa bila ari bazara beste asko ere. Jende gehienak gauza zuzena egin eta faktura ordaindu nahi duela ikusi dut. Zoritxarrez, kobratu beharreko aldean soldata motela denean, kobratzeko aldetik motela da eta horrela jarraitzen du kateak. Ekonomia honek kontzientzia eta sentsibilitatea areagotu behar ditu, negozioan elkarri eusten lagunduko dioten bitartean ekonomia honen buelta eta suspertze handia ikusi arte.\n14ko abuztuak 2009, 4:27\nPertsonalki sentitzen dut bezeroei buruz argitaratzea zakarra dela.\nekonomia honetan legezko arrazoi bat izan dezakete berandu ordaintzeko, adibidez, medikuak, auzia lanpostua galtzea ETC. eta lotsatuta daude eta ez dakite ziur egoerari buruz.\ngainera, kontuz ibili behar da haserre dauden pertsonei buruz argitaratzen duzuna.\nOrain dela 7 urte bota ninduten hemengo enpresa garrantzitsu batetik eta jakin berri dut enpresa horretako nire zuzendari zaharrak twitter kontua duela eta gorrotoz beteriko mezu gezurrak argitaratzen ari dela MEri buruz eta ez dakit zergatik?\n15ko abuztuak 2009, 7:35\nAdreiluzko egoeran, ez al da hori norbaiten txeke txarra erregistroaren gainean jartzea bezalakoa? Bestalde, entzuleen arabera, kartelak hildakoen itxura bezain txarra izan dezake eta hori ez duzu nahi.\nLotsa publikoa alde batera utziko nuke. Beti dago The Ripoff Report.\nAug 16, 2009 12: 17 AM\nDirua zor dizuten jendeari irteerak hiru gauza egiten ditu:\n1. Erakusten du ezin duzula fidagarritasunik izan egoera zailak diskrezioz kudeatzeko.\n2. Zure bezeroak arazoak baldin baditu, zure mezuak dirua biltzeko saiakera hil dezake edo ordainduko dizun akordioa eskuratu.\n3. Zure bezeroa irtetean, etorkizuneko bezeroei modu berean tratatuko dituzun seinalea bidaltzen diezu.\nJendea epaitzea erabaki duzunean bakarrik atera beharko zenuke jendea. Harremana une horretan filmatzen da.\n16ko abuztuak 2009, 3:14\nBeti bezala, Doug-en mezua irakurtzen emandako denborak nire denborako inbertsio ona izan zen. Denok egon gaitezke bere premisarekin, eszenatokiaren bi aldeetan egon ez dena eta deseroso dago bi postuetan egotea.\nEz duzu kalterik egin eta seguruenik espero zena baino erantzun gehiago piztu zaituela iruditu zait.\nNiretzat, Karr jauna, hau da Indiana txikiagoaren benetako indarraren eta balioaren beste adibide bat ... ez dugu inoiz zalantzan jarri edo gutxietsi behar gure egungo pentsamenduak zein egokiak izan daitezkeen lankide jakintsuen eta asmo onekoen ikuspuntuak azaleratzeko.\nHemengo inkestatu bakoitzak eduki erabilgarria gehitu zuen eta, horrela, berriro ere nire mundua informazioarekin handitzeko aukera eman didate, askoz ere modu aberatsagoan aberastuz, haien izaera eta adimena gehiago erakutsiz eta berriro ere Smaller Indiana baliabide batek izan dezakeen balioaren adibide bat emanez guztiok.


Mundakako Udala - Mundakak surf txapelketa barriak hartuko dauz abenduan, Rip Curl Grom Search-aren europako finala eta 2014 Euskaltel Euskal Surf Zirkuitua\nMundakak surf txapelketa barriak hartuko dauz abenduan, Rip Curl Grom Search-aren europako finala eta 2014 Euskaltel Euskal Surf Zirkuitua\nMundakak surf ekitaldi barri bi hartuko dauz abenduan. Abenduaren 8 eta 14a bitartean, Europako Sub-16 hoberenak Rip Curl Grom Search finalan lehiatuko dira. Abenduaren 13 eta 14an, 2014 Euskaltel Euskal Surf Zirkuitua ospatuko da.\nNegua Mundakako ezker olatuan surf-a egiteko sasoirik onena da. "Bitxi natural" hau kirol eta turismo baliabidea da, udan hain bisitatua den herri hontan urteko beste sasoietan turismoa erakartzea ahalbidetuz. Mundakako Udalak herrian surf ekitaldien ospakizuna baloratzen dau, Mundakako garapen ekonomikorako lagungarriak direlako eta herriko dinamizazio soziala eta turistikoaren alde egiten dutelako. Batez be, turismo sektore ekonomikoaren kudeaketa jasangarriak herriko bizi kalitatea hobetzearen alde egiten duela kontutan hartuta.\nAbenduan bi lehiaketa zorrotz eta erakargarriak burutuko dira. Alde batetik, 2014 Euskaltel Euskal Surf Zirkuitua. Zirkuitu honek hiru frogatan dago bananduta eta hirugarrena eta azkena Mundakako olatuan ospatuko da. Lehiaketa hau Mundakako barran ospatuko da abenduaren 13 eta 14an. Zirkuito bateratua da hau, open zirkuitu bakarra eta irekia guztiei.\nNazioarte mailan, abenduan be, Sub-16 Rip Curl Europako finala ospatuko da Mundakan, gizonezko eta emakumezkoetan, "Rip Curl Grom Search" delakoa. Lehiaketa hau abenduaren 8 eta 14 bitarteko egun baten burutuko da. Topaketa honetarako, surflariek, euren familiekaz lagunduta, aste oso batez izango dira Mundakan hauei zuzendutako ekintzetaz gozatzeko. Europako final honetan 10 mutil eta 8 neska lehiatuko dira, guztiak 16 urtetik beherakoak. Surflari hauek Apirila eta Irailaren bitartean Frantzia, Portugal, Ingalaterra edota Espainian burututako txapelketetan sailkatutakoak dira. Europako final honetan parte hartuko daben gazteek ospe handiko titulu hau eskuratu ahal izango dabe eta nazioarteko finalarako sailkapena be.


Hasiera » Azken albisteak » Egin klik hemen zure prentsa oharra bada! » Black Friday Shoppers: heren bat faltsuak ziren\nCHEQ Zibersegurtasun konpainia globalak gaur kaleratutako datu berriek agerian utzi dute bot-ek eta erabiltzaile faltsuek lineako erosle guztien % 35.7 zirela Ostiral Beltzean.\nCHEQ-ek aurkitutako trafiko faltsuen formen artean scraper eta arakatzaile gaiztoak, botnet sofistikatuak, kontu faltsuak, klik-ustiategiak eta proxy erabiltzaileak eta merkataritza elektronikoarekin lotutako iruzurra egiten duten legezko erabiltzaile ugari zeuden. Azterketa Ipar Amerikako, Europan eta Asiako 42,000 webgune baino gehiagoko multzo batean egin zen, webguneko bisitari bakoitzari zibersegurtasun-proba ehunka aplikatuz haien benetakotasuna zehazteko.\nMerkataritza elektronikoko guneak bereziki zaurgarriak zirela ikusi zen, txartel-erasoen, karga-itzuleraren iruzurra, datu-hausteak, erregistratze faltsuak eta beste jarduera etenaldi batzuen aurrean esposizio handia dutela.\nMerkatariek normalean 6 mila milioi dolar gastatzen dituzten Ostiral Beltzeko marketinean, finantza-iruzurra, datu okerra eta diru-sarrerak galtzen dituzten bitartean, CHEQ-k kalkulatzen du Ostiral Beltza honetan enpresei egindako kalteak 1.2 mila milioi dolar gaindi ditzakeela.\nEstimazioak lineako negozioetarako trafiko faltsuaren kostua estaltzen duen CHEQ-en azken txostenetik atera dira.


Erosi Keto Light Plus Santanderren\nAgindu Santanderren Keto Hautsa\nBotika 39 € prezio baxuan erosi nahi dutenentzat, sartu gunean, erabili eskaera orria eta sartu eskaera datuak beharrezko eremuetan eta bidali eskaera. Denbora gutxiren buruan, zuzendariak deituko dizu eta Keto Light Plus-ri, prezioari buruzko galderak erantzungo ditu, baita entregatzeko lekua eta ordua argitzeko ere. Paketearen ordainketa mezularitzara bidalitako diruaren bidez edo postaren bidez posta-bulegoan egiten da.\nNola erosi Santanderren Keto Light Plus\nKeto Light Plus, checkout Santanderren\nZure herrialdea Espainia al da? Erosi keto hautsa linean. Keto Light Plus Santanderren eskatu behar baduzu, webgune ofizialean eskatu beharko zenuke. Botikaren prezioa 39 € da, postariak zure helbidera bidaltzeko prezioa desberdina izan daiteke beste hiri batzuetan, paketea posta bulegoan edo mezularitzatik zure eskuetan jaso ondoren ordaindu ahal izango duzu. Espainian eskaera ugari dagoenez, bete inprimakia beherapena lortzeko. Santander Keto Light + eskaera kopuru handiena duen bost kokapenetako bat da.\nUtzi eskaera bat gure webgunean, itxaron kudeatzailearen deiari. Hautsa jasotzeko moduari buruzko aholkuak emango dizkizu, bidalketarekin ondasunen lekua, denbora eta prezioa zehaztuko ditu. Hilean ikastaroa gaur bakarrik eskatzean, DESKONTUA% -50. Zure eskaera gertuen dagoen posta bulegora bidaliko da, mezulariak helbidera azkar bidaliko du.\nKeto Light Plus Kanaria Handiko Las Palmasen Keto Light Plus Menorcan\nKeto Light Plus Murtzian Keto Light Plus Reusen\nKeto Light Plus Donostian Keto Light Plus Santa Cruz de La Palman\nEskatzeko Keto Light Plus Santanderren % 50 bakoitza


Hasiera » Bilardorekin hizketan\nDena zegoen ohikoaren antipodetan astelehen goizean. Egunkariek Reala igoko dela esaten zuten letra larriz, Bilardo Txartelen zegoen ni iritsi nintzenerako; ni berriz, bakarrik joan ordez, lagun batekin eseri nintzen zaharraren parean. Eta gosaria bukatu zenean, behingoagatik, Bilardo zegoen zur eta lur. Xabier Letona ARGIAko zuzendaria bainuen lagun. Eta elkarrizketa ere, ohiko futbol kontuetatik urrundu eta kazetaritzara hurbildu zen. Pase labur batzuk, zelaierdikeria apur bat eta kornerren...\nElastiko gorri hori ezaguna egiten zait, nahiz eta jende finagoari —sabelaz (ere) ari naiz— jantzita ikusi izan diodan. Argi dago, sufritzen ari da ehun bermiloia Bilardoren gilborraren kontra. A, bai, Ipar Koreako selekzioarena da. Zaharrak uxuala barratik mahaira garraiatu du, eta patrikatik prentsako adabaki bat atera. — Bale, Bilardo, badakit gaur zertaz hitz egin nahi duzun. Irakurria bainuen artikulua, berak jarri aurretik begi aurrean El Paíseko orria lau toles. — Orain Euskal...\nDuela bi astekoaren aldean, umore onez agurtu nau Bilardok. Udaberria, ostera. Eta hori, Camp Noun ez zuela ondo pasatzeko aukera handirik izan… Edo hala uste nuen. — Izugarri gozatu nian Mourinhoen defentsarekin. Hamarrekin, Barça osoa kontra, eta hala ere eutsi. — Baina uste nuen Guardiolaren aldekoa zinela… — Guardiola hobea zela esan nian. Ni inoiz ez nauk jarriko inoren alde. — Baina catenaccio hori… Sartu dut hanka ipurmasaileraino: Bilardok azalpen...\nUste nuen eguzkitik babesteko zeuzkala betaurrekoak, baina kendu zituenean ia mahairaino iritsi ziren begi-zuloak, zimur, zimel, ubel. Atzo goizean Bilardori begiratzean galdera bat izango nuen aurpegian, ezer esan aurretik bota baitzidan erantzuna. — Adin batetik aurrera ezin duk… ezin duk, adin batetik aurrera. Ez dago oso animoso, zerbait gertatuko zitzaion, gizon hau, ez dakit. Asteazkenekoa atera diot, Bartzelona eta Interren artekoa, ea ikusteko intentziorik baduen. — Itsua...\nIzorratu egiten dit, hori da egia: gosaltzeko eseri, Bilardo oraindik ailegatu gabe, telebistan Esperanza Aguirre hizketan eta Txarteleko kafetegiko periodiko guztiak besteren esku. Horrelako momentuetan norbaiti labana sartuko nioke bizkarrean edozein egunkari, berdin du, El Mundo, zeinahi, eskura edukitzeagatik. Ni ere, Jose A. Perez bezala, aurreneko kafearen ostean adiskidetzen naiz giza-eskubideekin. Azkenean El Diario Vasco libratu da. Hartu dut eta hasi naiz Realaren partiduaz...


Etzi abiatuko da Fantasiazko eta Beldurrezko Zinemaren Astea Donostian. Tartean izango dira zaletuen artean ikusmin dezente piztu duten Monsters eta The Last Exorcism filmak. Euskal ekoizpenik ez ordea. Euskaraz errodatutako lanak genero anitzetara irekitzen ari diren honetan, noizko beldurrezko bat?\nIzan ere, denbora luzez buruan (eta amesgaiztoetan) iltzatuta geratzen den generoa da terrorezkoa. Psicosis, Poltergeist, The Exorcist, Jaws (Spielbergen marrazoarena), Alien, The Silence of the...\nHala pentsatzen dute Kinepolis zinema aretoek, Espainiako hainbat hiritan bigarrenez antolatu duten Ladies and the Movies ekimena ikusita. “Emakumeentzako zinema” etiketa zaharkitua berreskuratzearekin pozik ez, eta esklusiboki emakumeentzat lau film txatxu aukeratu dituzte, estereotipo atzerakoienetan oinarrituz.\nFunts handirik gabeko hiru komedia erromantiko (Letters to Juliet; Eat, pride, love; Bon Appètit) eta Christina Aguilera kantariaren luzimendurako musikal tipikoa (Burlesque)....


2020ko Afganistango Konferentzia: Bake iraunkorra, ustelkeriaren aurkako eta laguntzaren eraginkortasuna agendan - EBko berriemailea\nGeroago, Urpilainen komisarioak EBko finantza laguntzaren konpromisoa emango du konferentzian. Bi esku-hartzeak izango dira eskuragarri EbS-n. EBn eta Afganistanen arteko harremanei buruzko informazio gehiago eskuragarri dago egitasmo dedikatua eta on the EBren Kabulen Ordezkaritzakoa.\nEuropar Batasunak gaur (azaroak 24) berretsi egin du Afganistango herriarekiko aspaldiko elkartasuna eta lankidetza, eta 1.2-2021 aldian 2025 mila milioi euroko laguntza agindu zuen 2020-XNUMX aldian, bai epe luzeko eta larrialdiko laguntzetan XNUMXko Afganistango Konferentzian 'Bakea, Oparotasuna eta autonomia '.\nEBko Kanpo Arazoetarako eta Segurtasun Politikarako Ordezkari Nagusia / Josep Borrell presidenteordea, hasierako saioan hitz egiten konferentziako zera esan zuen: "Afganistango barneko bake negoziazioak hasi direnean, baina oraindik indarkeria izugarria sufrimendu handia eragiten dio Afganistango herriari, Afganistan bidegurutze batean dago. Afganistango herriak Europar Batasunak bere herrialdearentzako etorkizun oparo eta baketsua lortzeko duen laguntzarekin konta daiteke, baina gure laguntza demokrazia, giza eskubideak eta aurrerapen soziala babesten da ".\nJutta Urpilainen Nazioarteko Lankidetzako komisarioa iragarri du EBren konpromisoa konferentzian eta a ustelkeriaren aurkako alboko gertaera, esan zuen: "Datozen lau urteetarako 1.2 mila milioi euroko konpromisoa erakusten du Afganistango herriarekiko dugun konpromisoa. Gure laguntzak Afganistango agintarien garapen demokratiko, jasangarri eta modernizaziorako agenda lagunduko du, jendea pobreziatik ateratzen, gobernantza hobetzen, ustelkeria murrizten eta Afganistandarren eguneroko bizitza hobetzen lagunduko du ".\nKrisi Kudeaketa komisarioa Janez Lenarčič-ek bake iraunkorraren eraikuntzaren inguruko ekitaldia, baita a goi mailako bilera nazioarteko zuzenbide humanitarioari eta Afganistango zibilen babesari buruz konferentzia baino lehen esan zuen: "Gure laguntza humanitarioa bultzatzen ari gara behar gehien dutenei laguntzeko. Inoiz tresna politiko bihurtu behar ez den arren, laguntza humanitarioak, Nazioarteko Zuzenbide Humanitarioak eta zibilen babesak funtsezkoak izan behar dute Afganistango Bake Prozesuaren negoziazioetan. Gatazketan bizitza zibilak babesteak eta Nazioarteko Zuzenbide Humanitarioa errespetatzeak ezin du bake negoziazioen amaieraren zain egon. Orain hasi behar du ".\nLaguntza esanguratsua baina baldintzatua\nKonpromiso ekonomiko nabarmenak erakusten du EBk etengabeko erabakia duela Afganistan baketsu, demokratiko, subirano eta oparoa sustatzeko, bere jendeak merezi eta luzaroan itxarondakoa, eta argi uzten du EBren garapenerako laguntza baldintza eta printzipio argietan oinarritzen dela.\nBaldintza hauek a paper EBk eta herrialdeko nazioarteko beste funtsezko bazkide batzuek egina, eta horrek batera Afganistango nazioarteko laguntzaren% 80 ematen dute. Borrell Ordezkari Nagusiak / presidenteordeak eta Urpilainen komisarioak Konferentzian errepikatu zutenez, EBk Afganistanen duen laguntza azken 19 urteotako lorpen politiko eta sozialetan oinarritzen den Afganistango tituludun eta Afganistango buru duen bake prozesuaren menpe dago. . Pluraltasun demokratikoa, ordena konstituzionala, gardentasun eta erantzukizun instituzionala eta zuzenbide estatua gordetzea, giza eskubideak eta oinarrizko askatasunak gehiago sustatzea, batez ere emakumeentzat, haurrentzat eta gutxiengoentzat eta komunikabideen askatasuna barne, eta bake, garapen eta oparotasun iraunkorra lortzea. ezinbestekoa Afganistanen etorkizunerako.\nEBn eta nazioarteko laguntzaren printzipio asko islatzen dirae Komunikazio Politiko Bateratua eta Afganistango Lankidetza Esparrua, Konferentzian onartu zirenak.\nEBren garapenerako laguntza Europako Batasuneko hurrengo Urteko Urteko Finantza Esparrua onartzearen menpe dago Europako Batzordeak ekainaren 2an proposatutako ildo beretik. Laguntza honek bigarrenaren ezarpena lagunduko du Afganistango Bake eta Garapen Esparru Nazionala 2021-2025 aldia estaltzen duena. EBren laguntzak COVID-19 pandemiaren ondorioz Afganistanen hazten ari den pobrezia mailari aurre egiten lagunduko du.\nGarapenerako laguntzarekin batera, EBk ere laguntza humanitario inpartziala eta bizia salbatzen jarraituko du, koronabirusaren erantzuna bultzatuz eta gatazka eta behartutako lekualdaketen biktimei lagunduz, hala nola larrialdiko janaria hornitzearekin, genero indarkeriari aurre egiteko babes zerbitzuekin. haurren hezkuntza, baita gatazkan dauden alderdi guztiek Nazioarteko Zuzenbide Humanitarioa errespetatzeko aldarrikapena ere.\n2016an, EBk, era berean, Afganistanek 1.2 milioi euroko konpromisoa hartu zuen lau urteko epean. 2016-2020ko benetako ordainketek 1.75 milioi euro gainditu zituzten. 2002-2020 bitartean, Europar Batasunak guztira 5.1 milioi euro baino gehiago konpromisoa hartu du Afganistanekin. Afganistan munduko EBko garapenerako laguntzaren onuradun handiena da. EBren laguntzak azken 19 urteetako lorpen politikoak eta garapenekoak gordetzea du helburu, eta giza eskubideen printzipio demokratiko eta sendoek gidatzen dute.\nEB Afganistango emaile humanitario eskuzabalenen artean egon da. 1994tik EBko laguntza humanitarioa herrialdean ia mila milioi eurokoa da.\n2020ko Afganistango Konferentziaren webgunea\nJosep Borrell Ordezkari Gorenaren / Lehendakariordearen hitzaldia 2020ko Afganistango Konferentziaren Inaugurazio Saioan\nJutta Urpilainen komisarioaren esku-hartzea 2020ko Afganistango Konferentzian\n2020ko Afganistango Konferentziaren Komunikazio Politiko Bateratua\nAfganistango Lankidetza Esparrua 2020\nPonentzia: Afganistanen Bakeari eta Garapenari nazioarteko laguntza iraunkorra emateko funtsezko elementuak\nAlboko bilera: "Bakearen eta oparotasunaren aldeko laguntza lankidetza publiko-pribatuen bidez azpiegitura garrantzitsuen inbertsioetan\nAfganistango nazioarteko zuzenbide humanitarioari eta zibilen babesari buruzko goi mailako topaketaren web emankizuna\nEB-Afganistanen harremanen inguruko fitxa\nEuropar Batasunak Afganistanen duen Ordezkaritzaren webgunea\nEBren coronavirusaren mundu mailako erantzunaren barruan, ekainaren 15ean abiatuko da EBko aire zubi humanitarioko hegaldia Maastricht-etik (Herbehereak) Kabul-era (Afganistan). Hegaldiak 100 tona material salbatuko ditu EBk finantzatutako bazkide humanitarioak hornitzeko. Hegaldia Europar Batasunak finantzatu du eta munduko zonalde kritikoetara egiten ari diren Air Bridge hegaldien parte da.\nEBk 39 milioi euroko laguntza pakete berria eskaintzen ari da coronavirusen erantzuna areagotzeko, baita gerraren, behartutako lekualdatzeen eta hondamendi naturalak Afganistanen laguntzeko ere.\nJanez Lenarčič Krisiaren Kudeaketarako komisarioak zera esan zuen: "Une zail honetan, EBk Afganistango ahulenen alde jarraitzen du. Koronabirusaren pandemiak erronka logistiko handiak sortzen dizkio komunitate humanitarioari, eta beharrak handiak dira arlo kritikoetan. Aire-zubi honekin , EBk ezinbesteko laguntza ematen du, hala nola janaria, elikadura, ura, aterpetxea, laguntza ahalik eta jende gehienarengana iristeko eta Afganistango jendeari laguntzen laguntzeko ".\nAfganistanen Europar Batasuneko proiektu humanitarioak larrialdiko osasun laguntza, aterpea, elikagaien laguntza, ur garbia eta saneamendu instalazioak eskaintzera bideratzen dira, baita emakumeei eta haurrei laguntzeko hainbat zerbitzu ere. Prentsa-ohar osoa eskuragarri dago online.\n#Afghanistan - 'Beldurrei justizia egin diezaieketen hitz gutxi dago'\nGaur Afganistanen izandako atentatuen inguruko agiri batean, EBk esan du hitzek ezin diotela justizia egin eragindako izuei. Ordezkari altuak Nazioarteko Zuzenbide Humanitarioaren urraketa argitzat jo ditu erasoak, eta egileek ondorioak jasan beharko dituzte: "Gutxi dira gaur Afganistanen ikusi ditugun izuekin justizia egin dezaketen hitzak. Momentu berean eraso bat gertatu da Kabulgo amatasuneko espazio bat zuen helburu, terrorista batek bonba leherrarazi zuen Nangarharreko hileta baten erdian. Dozenaka zibil errugabe hil edo zauritu ziren terrorearen ekintza gaitzesgarri horietan.\n"Amak zuzendu eta hiltzea, jaio berriak diren haurtxoak eta erizainak, baita doludunak eta dolu dituzten familiak ere, gaiztoak dira eta gizagabetasun maila izugarria erakusten dute. Dasht-e-Barchi ospitaleko amatasuneko atentatua, Médicos Sans-ek zuzentzen du. Badirudi Frontières-ek nazioarteko laguntzaileak ere zuzendu dituela. Europar Batasuna solidarioa da haiekin. Ekintza hauek Nazioarteko Zuzenbide Humanitarioaren urraketa argiak dira, eta egileek ondorioak jasan beharko dituzte. Gure bihotza maite dutenek galdu dutenengana joaten da. batzuk eta zauritutakoei bizkor sendatzea opa diegu.\n"Afganistango jendeak bakea merezi du. Denbora gehiegi darama bere herrialdeak terrorismoak eta inolako helburu politikok justifika ezin ditzakeen indarkeriak erauzita. Su-eten iraunkorra guztiz funtsezkoa da, eta Europar Batasunak Afganistango eta eskualdeko eragile guztiei dei egin die errealitate bat da ".\nEuropolDuela 12 ordu\nErrumaniakoDuela 19 ordu


Etxekoak | Iritzia | Berria\n2019ko abuztuak 25 - @peruarenaansa\nBi argazki, eta detaile txiki bat. Aurreneko argazkia: Donald Trump, Miarritzera ekarri behar zuen hegazkinean sartu baino ordu gutxi batzuk lehenago, kazetariei zera esaten: Frantziak teknologia konpainiei zergak jartzen badizkie berak Frantziako ardoei jarriko dizkiela muga zergak. Bigarren argazkia: Emmanuel Macron, handik ordu batzuetara, Miarritzeko Irati aretoan, kopa bat ardo irensten. Trumpen mehatxuei emandako erantzun subliminal bat. Eta detaile txiki bat orain: Trumpek baditu bere ardo upategiak. 2011n erosi zituen, eta Trump Winery izen originalarekin bataiatu zituen ostera. Semeetako batek darama negozioa 2012az geroztik. Frantziako ardoei zergak eransteak, dudarik gabe, mesedea egingo lieke Trumpen familiaren upategiei.\nDetaile txiki eta argazki solte horiek lagun al dezakete anekdota hutsetik haragoko interpretaziorik egiten? Beharbada bai. Pentsa liteke kapitalismoa sistema oso baten gisa funtzionatzen aritu izan dela orain ez asko arte. Lehian oinarritu izan bada ere, kooperazio eremu asko izan ditu —batzuk publikoak, G7a bezalakoak; beste batzuk legez kontrakoak, karteletan gertatu den bezala—. Baina itxura du kapitalismoaren adar batzuek bukatutzat eman dutela joko hori: etxekoentzat soilik nahi dituzte irabaziak. Beharbada sentitzen ari direlako denek irabazteko aukerak bukatzen ari direla. G7koek nahikoa lan izango dute ustez adiskide dituztenak gozatzen: kapitalismoari etxean bertan sortu zaizkio etsaiak.\nEta Trumpi berdin zaio ardoaren gerra bat hastea: Coca Cola Zerorekin aski du.


Klima Aldaketaren Zentroa Berotze Globalari aurre egiteko kolaborazio sarea osatzen ari da - Aktualitatea - gipuzkoaingurumena\nKlima Aldaketaren Zentroa Berotze Globalari aurre egiteko kolaborazio sarea osatzen ari da\nJosé Ignacio Asensio: “Klima Aldaketaren erronkari aurre egiteko Gipuzkoak indarrak batu eta talentua bildu behar du”.\nIngurumeneko Departamentuak eta TECNALIAk, Ikerketa eta Garapen Teknologikoko Zentroak, bilera izan dute Klima Aldaketari aurre egiteko Gipuzkoak duen erronka eta kolaborazio bideak aztertzeko. Helburu honekin, lan jardunaldia egin dute eta Ingurumeneko Diputatuak, José Ignacio Asensiok, zein TECNALIAko zuzendari nagusiak, Iñaki San Sebastianek, parte hartu dute. Bileran Asensiok Klima Aldaketari aurre egiteko ‘Gipuzkoa Klima 2050’ estrategia aurkeztu du. Mónica Pedreirak, Ingurumeneko zuzendariak, etorkizuneko Klima Aldaketari aurre egiteko Zentroaren oinarriak azaldu ditu. Zentro honen zeregina izango da berotze globalari aurre egiteko eta Ekonomia Zirkularra sustatzeko politikak zentralizatzea. Asensiok azaldu du erronkaren larritasunak eskatzen duela “lurraldeko talentua biltzea eta indarrak batzea” eta aurreratu du Departamentua lanean diharduela kolaboratzaile ekonomikoen, sozialen eta teknologikoen sarea osatzeko, eta adierazle nagusia da Birziklatzearen Klusterra. Diputatuak esparru honetan kokatu ditu zentro teknologiko eta unibertsitateen kontaktuak, eta baita aurreikusi dituenak ere.\nTECNALIAk berriz, energia eta ingurumen gaietan garatzen dituen lerroak aurkeztu ditu, Klima Aldaketarekin harremana dutenak nabarmenduz. Zentroak esperientzia handia du administrazio eta sektore pribatuarekin elkarlanean hirien, lurraldeen eta azpiegituren zaurgarritasuna ebaluatzeko. Helburua da klima aldaketarekin lotura duten eragin kaltegarrien kontra erresilientzia handitzea; naturan oinarritutako egokitzapen irtenbideak proposatuz. Karbono baxuko energia ziurtatzeko duen aktibitatea nabarmentzekoa da ere. Sorrera berriztagarrien, sare elektriko adimenduen, energiaren biltegiratzearen eta energiaren eraginkortasunaren bitartez. Zuzendari nagusiaz gain parte hartu dute ere Luis Pedrosak, Energia eta Ingurumeneko zuzendariak, Óscar Santa Colomak eta Efrén Feliú-k, Klima Aldaketan adituak.\nBileran Ingurumeneko Departamentuak eta TECNALIAk Klima Aldaketaren Zentroari buruz sor daitezkeen kolaborazio bideak aztertu dituzte. Zentroa 2018ko urtearen bukaeran abiaraziko dela aurreikusten da. Parte hartzaile guztiek positiboki baloratu dute kontaktua eta bat egin dute berotze globalaren arazoa Gipuzkoako agendan ipini behar dela azpimarratuz, egokitzapen eta arintze politikak ezartzeko.\nDepartamentuak lurraldeko beste eragilerekin kontaktua izatea aurreikusi du, bere politikak partekatzeko eta Gipuzkoa Klima 2050 estrategiari ahalik eta ekarpen handiagoak egiteko.


Ekimena proiektua - GOIEKI · Goierriko Garapen Agentzia ·\nAzken eguneratzea: 14 Abendua 2016\nDuela hilabete pare bat Pertsona talde hau ezagutzeko aukera izan genuen, hamasei Ordiziarrez osatua dagoena, lana bilatzeko, lankidetzarako espiritu dinamikoa eta ekimen inplikazioa transmititzen zuena Ekimena izeneko udal enplegu-proiektuaren izenpean. (Enpleguaren eta Ekintzailetza Solidarioaren Faktoria).\nTalde honen helburua argia da enplegua bilatzeko eta lan-munduan sartzeko dituzten prozesu pertsonalak taldeko lanarekin eta lan pertsonalarekin bideratuko dituzte. Horretarako, taldeari "Coach" bat egokitu zaio Saregintza enpresakoa.\nEra berean, talde teknikoaren Ekimena identifikatzen eta beraien enpresa-ideiek gizartean eraginik izango luketen ebaluatzen ere.


Bergara Garbia hondakinen mahaia osatzeko prest, "atez atekoarekin lotutako guztia geratuz gero" - Bergara - Goiena.eus\nBergara Garbia hondakinen mahaia osatzeko prest, "atez atekoarekin lotutako guztia geratuz gero"\nOihana Elortza 2013-06-01 13:37\nHalaxe esan du plataformak, aurreko martitzenean Udal ordezkariekin batzartu eta gero. Udal Gobernu taldeak, bere aldetik dio, "guztion artean jarri nahi" dituztela helburuak, "beste herri batzuetan egin duten moduan, eta helburu horiek lortzeko sistema zein den guztion artean erabaki nahi" dutela.\nIragarri moduan, maiatzaren 28an batzarra egin zuten atez atekoaren kontrako eta bosgarren edukiontziaren aldeko Bergara Garbia plataformak eta Udal Gobernuak hondakinen mahaia eratzeko aukerari buruz.\nBatzar horren harira, plataformak prentsa oharra bidali du eta honakoa dio: "Gobernuak onartu du hondakinen bilketaren inguruan desadostasunak daudela bai Bergaran eta baita Gipuzkoan ere, eta Elgetan eta Zumaian hartu dituzten antzeko erabakiak hartzeko prest azaldu da. Bergara Garbia plataforma gertu dago hondakinen mahaian parte hartzeko, beti ere atez ateko bilketarekin lotutako guztia gelditu egingo dutela idatziz bermatzen badigute".\nMahai horretan parte hartzeko gonbitea Udalean ordezkaritza duten alderdi guztiei luzatua die gonbitea Gobernu taldeak eta baita Bergara Garbia eta Zero Zabor taldeari ere. Azken horrek aurreko astean dagoeneko adierazi zuen mahai horretan parte hartzeko asmoa.\nUdal gobernuak batzarraren balorazio positiboa egin du\nUdal Gobernuak, bere aldetik, Bergara Garbiarekin egindako bileraren balorazio positiboa egin du. "Urtebete honetan euren protestak ikusi ditugu eta jakitun gara kontrakotasunak daudela gai honen inguruan, eta gure asmoa zein den azaldu genien", adierazi du Leire Iruin ingurumen zinegotziak. Eta gehitu du: "Bi aldeetan egon dira mugimenduak eta guk hausnarketa mahai bat eratu nahi dugu gai horren inguruan berba egiteko. Guztion artean jarri nahi ditugu helburuak, beste herri batzuetan egin duten moduan, eta helburu horiek lortzeko sistema zein den guztion artean erabaki nahi dugu. Hori guztia idatziz jakinaraziko diogu plataformari, bilerako akta jaso zelako", gaineratu du Iruinek.


Joan ginen maletak atontzera. Maleta ttiki bat baino ez bakoitzak.\nHartu taxi bat eta tren-geltokira. Gelditu ginen bidean J.L. Lopezi telegrama bat ipintzeko.\nGero Frantziako zelai berdeetatik zehar ordu asko trenean.\nIrunera heldu ginenean, Douane eta Aduana igaro eta berehala, gizon bat hurbildu zitzaigun.\n«Pardon. Zu al zara Mr. Poirot?» galdetu zion frantsesez nire adiskideari bere biboteak ikusi bezain laster.\n«Zatozte mesedez, hortxe utzi dut beribila».\nKlausk eta rrrannn rrrannn... Irundik zehar Bizkairantz.\nNire adiskidea gogoetatsu zegoen. Ni leihotik begira jarri nintzen adi-adi.\nAskotan irakurri dut Frantzian baino askozaz jende gutiago bizi dela Espainian kilometro koadroko. Hau gezur handi bat da. Etxez josiak ikusi genituen mendi guztiak, eta ozta-ozta herri bat igaro eta beste bat agertzen zitzaigun.\nBeste gezur bat: ez dagoela industriarik Espainian. Frantzian baino gehiago be bai. Toki guztietan ikusten dira lantoki handiak euren kebide luzeekin. Paris inguruetan izan ezik, hau ez da ikusten Frantzian. Eta Madrildik hain urrun hau ikusten bada, atera ezazue kontua zer izanen litzatekeen Madrilera hurbilduko bagina.\nZoritxarrez ez genuen aurkitu toreador bat ere bide guztian.\nBizpahiru minutu gelditu ginen herri ttiki batean jendea dantzan ikusteko. Hiru gizon zeuden soinuak jotzen, batek atabala bakarrik, eta beste biek, ttunttun bana ezkerretik zintzilik, palu bakar batekin eskumaz ttunttuna eta ezkerraz, ahotik putz eginik, tresna beltz bana, metal zurizko ahoko eta eraztunekin eta hatzetako zuloekin. Musikari guti eduki eta hala konpontzen ziren ahalik instrumentu gehien jotzeko. Danbor gehiegi, erranen duzue beharbada, baina danborra ez bada, nola jo beste tresna bat, ezkerra eta ahoa lanean ari direla, gelditzen den esku bakarrez?\nJendeak oratu gabe egiten zuen dantzan, Espainian ohi den bezala.\nHarrigarria da, baina benetan erran behar dut ez nuela ikusi toreador-ik han ere.\nSinetsi be ez daiteke, zelan sartu diren Europako janzkiak Espainiako bazter guztietatik: alferrik begiratu nuen neska guztien buruetara peineta baten bila, denak buru hutsik, Europako moden arabera, ez zeramaten ezer ere ile gainean. Ezta gizonen arte be, ez nuen aurkitu kapela cordobes bakar bat ere. Bakarrik Frantziatik eta Belgikatik sartutako basque edo txapela giza buru guztiak estaltzen.\nEz genuen betarik eta ez ginen gelditu cante flamenco delakoa entzuteko dantzak bukatu ostean.\nOso berezia da herri hura. Han ez zen beste herrietan bezala. Ez zeuden han emakume bat eta gizon bat soil-soilik dantzan eta beste guztiak begira konpasa txaloka markatu eta noizik behin «¡ole!» esaten, emakumea volantes y lunares delakozko gona luzearekin, eta gizona jaka laburra eta kapela cordobes-arekin: ez, han zaharrak bakarrik zeuden begira, eta ostantzeko jende guztia dantzan.\nUrrutiratzen ginelarik, ohartu nuen herriaren izena azkeneko etxearen horman: Michelin. Espainiara joaten bazarete, ez ahaztu herri hau bisitatzen, batez ere jai-egun batean. Ez zaizue damutuko.


Udazkenari ongietorria egiteko, Ezkurtxo - Eskoriatza - Goiena.eus\nUdazkenari ongietorria egiteko, Ezkurtxo\nImanol Beloki 2016-10-19 17:09\nEzkurtxorekin apotzaga elizatean. Jose Arana ikastola\nBadira hogei urte Ezkurtxo jaia asmatu zela Eskoriatzan. Batez ere, Eskoriatzako elizateak herritarrei eta, bereziki, haurrei ezagutarazteko abiatu zen egitasmoa da. Duela hogei urte hasi bazen ere, bi urtez etenaldia egin da, berrikuntza batzuk egiteko, eta aurten hemezortzigarren aldiz egin da jaia Apotzaga auzoan. Aurtengoa, gainera, hirugarren itzuleraren hasiera izan da. Apotzagan bertan azkenekoz 2007an egin zen.\nUrriaren hirugarren zapatuan egin ohi den Arizmendik antolatutako jaian, guraso batek kontatuta, urtero huts egin ez duen ipuin kontaketak, antzinako jokoak, tiragomekin jolasak, eski jolasa, harriekin petanka, goitibeherak, txokolate-jana eta beste hainbat ekintza izan ohi dira. Zapatuan, 15:30etan, Intxaurtxuetatik autobusean abiatu ziren Apotzaga elizatera Jose Arana eta Almeneko ikasleak –bi urtetik gorakoak eta Lehen Hezkuntzako laugarren mailara artekoak– eta arratsalde pasa ederra egin ostean, 19:00etan bueltatu ziren Eskoriatzara. Eguraldia lagun izanda, giro aparta izan zen bertan, eta Ezkurtxo maskotarekin gustura aritu ziren haurrak jolasean. Guztira, 300 pertsona inguru batu ziren bertan, haur, senitarteko, irakasle eta herritarrak barne.\nEskoriatzako zazpi elizateak ezagutzeko –Apotzaga, Bolibar, Gellao, Marin, Mazmela, Mendiola eta Zarimutz–, euskara eta irakurzaletasuna bultzatzeko eta lagun artean eta familiarekin batera egun ona pasatzeko helburuarekin antolatutako jaiak bere fruituak eman zituen, gainera. Jose Arana ikastolako irakasle Lierni Altunaren esanetan: "Gure zuhaitz bat haritza da, eta Jose Aranaren zigilua edo marrazkia ezkur bat zen, eta da. Hortik abiatuta ezkurtxo sortu genuen, udazkenarekin lotu eta ikastolaren identitatearekin lotuz. Horrez gain, euskarari eta irakurzaletasunari bultzada ematea du oinarri jaiak".\nEgun aparta, ekintzaz beteta\nApotzaga auzora iritsi berri, San Bernabe ermita bisitatu zuten bertaratu zirenek, eta ondoren denetariko ekintzak izan ziren haurrentzako. Beste urte batzuetako edizioekin alderatuta, parte-hartzea handiagoa izan zen. Izan ere, autobusak hiru buelta eman behar izan zituen autobus geltokian zeudenak elizatera eramateko, beste edizio batzuetan ez bezala. Gainera, duela hamar urte inguru Arantzazu Idigoras gurasoak sortutako Ezkurtxo abestia ere ikasita eraman zuten txikienek, eta Jose Arana ikastolakoek ezkurtxoren irudiaren maskarekin abestia kantatzen pasa zuten arratsalde osoa. Hona hemen kanta: –Ezkur bat, ezkur bi / udazkena etorri / Ezkur bat, ezkur bi / saltoka zu eta ni / aurtengo neguan/ elurra ugari/ ezkur bat, ezkur bi/ zuhaitzetik erori–. Amaitzeko, txokolate-jana egin zuten eta Eskoriatzara 19:00etan bueltatu ziren, autobusez, egun ederra pasa ostean.\nJose Arana guneko arduradun Amaia Arrietak egunaren balorazio positiboa egin du: "Giro aparta izan zen Apotzagan, eta, autobusak hiru buelta egiteaz gain, oinez eta autoetan igo ziren eskoriatzar eta aretxabaletar ugari. Ea datorren urtean ere hala izaten den".\nElizateez gain, Ezkurtxo herrian\nZazpi elizate daude Eskoriatzan, baina inoiz Gatzaga ere sartu dute Ezkurtxo jaiaren barruan, nahiz eta herria izan, eta ez elizatea, bertako haurren gurasoen eskaerei erantzunez bigarren itzuleran egin zen eta bertan egiten jarraitzea ere adostu dute antolatzaileek.\nEzkurtxorekin Apotzaga elizatean\nImanol Beloki 2016 urr 19 Eskoriatza


Pandemia hasieran Kongresua ixtea konstituzioaren kontrakoa izan zela ebatzi du Auzitegi Konstituzionalak\nLehen alarma egoera\nAldeko sei boto eta kontrako laurekin onartu du Auzitegi Konstituzionalak erabakia, Voxek aurkeztutako helegitea aintzat hartuta.\nKongresua, erdi hutsik, 2020ko martxoan. Argazkia: EFE\nEspainiako Gobernuak ezarritako etxeko konfinamendua baliogabetu du Konstituzionalak\nAuzitegi Konstituzionaleko osoko bilkurak gaur ebatzi duenez, 2020ko martxoan, pandemia hasieran, erakundeko mahaiak jarduera parlamentarioa eteteko hartutako erabakiak konstituzioa urratu zuen.\nBermeen auzitegiak gehiengo soilez hartu du erabakia (sei boto alde eta lau kontra), Voxek jarritako babes helegitea aintzat hartuta. Auzitegiaren esanetan, diputatuek jardun politikoan parte hartzeko duten oinarrizko eskubidea (Konstituzioaren 23. artikuluan jasoa) urratu zuen Kongresuko Mahaiak bere ebazpenarekin.\nAuzitegiak ohar batean jakinarazi duenez, baliogabe utzi dute Kongresuko Mahaiak 2020ko martxoaren 19an adostutako akordioa, hots, ganberetako epeak "izozten" zituztenekoa. Horren eraginez, bertan behera geratu ziren Espainiako Gobernuak emandako erantzunak, edota proiektuei helegiteak eta legez besteko proposamenak aurkezteko aukera.\nKongresuko Mahaiak 2020ko apirilaren 21ean hartutako erabakia ere baliogabetu du Auzitegi Konstituzionaleko osoko bilkurak; Voxek martxoko akordioaren aurka aurkeztutako berraztertzeko eskaera ezetsi zuen orduan Mahaiak.\nTxostena idatzi duen Antonio Narvaez magistratu kontserbadoreak uste du, eta hala jaso du ebazpenean, alarma-egoera nahiz salbuespenezko beste edozein egoera izendatzeak ezin duela "inola ere eten Estatuko botere konstituzionaletako baten funtzionamendua, bereziki, Diputatuen Kongresuarena".\nEbazpenak (orain arte epaia baino ez da jakitera eman) Juan Antonio Xiol, Candido Conde-Pumpido eta Maria Luisa Balaguer magistratuen eta Juan Jose Gonzalez Rivas epaimahaiko presidentearen boto partikularrak jaso ditu. Soslai kontserbadorea duen Gonzalez Rivasek bat egin du, oraingoan, epaimahaiko magistratu aurrerakoien irizpidearekin, eta azkenean osoko bilkuraren gehiengoak babestu du ponentziaren aurkako jarrera.\nBigarren aldia da Auzitegi Konstituzionalak Sanchezen Gobernuak pandemian hartutako erabaki juridikoen aurka egiten duela. Uztailean, 2020ko martxoko etxeko konfinamendua Konstituzioaren aurkakotzat jo zuen.


138 positibo baieztatu dituzte azken zortzi egunetan - Debagoiena - Goiena.eus\n138 positibo baieztatu dituzte azken zortzi egunetan\nItziar Larrañaga Sarasola 2022-04-19 14:59\nPositiboek nabarmen egin dute gora Debagoienean. Kasu berri gehien Arrasaten eta Bergaran erregistratu dituzte, 43 eta 41 hurrenez hurren. Gainontzeko herriei dagokienez, Aretxabaletan 23 koronabirus kasu atzeman dituzte, Oñatin 21, Antzuolan 6, Elgetan 2, Aramaion eta Eskoriatzan bana, eta, Leintz Gatzagan zero. Bestalde, bihartik aurrera, espazio itxi gehienetan ez da nahitaezkoa izango maskara erabiltzea.\nApirilaren 11tik 18ra bitarteko datuak argitaratu ditu gaur Osasun sailak eta EAEko datuek zertxobait behera egin dute. Guztira, 3.202 positibo baieztatu dituzte; astebete lehenago 3.353 izan ziren. Honenbestez, zazpi eguneko intzidentzia tasak ere behera egin du, modu arinean bada ere, 152,88tik 146ra. Araban 752 izan dira zortzi egunetan jasotako positiboak, Bizkaian 1.888 eta Gipuzkoan 1.226. EAEz kanpokoak 32 izan dira, eta, Nafarroako datuak eguaztenean eguneratuko dituzte.\nOspitaleetako egoerak, aldiz, okerrera egin du. COVID-19aren eraginez 301 pertsona daude ingresatuta Arabako, Bizkaiko eta Gipuzkoako ospitaleetan; aurreko astean baino ia 100 lagun gehiago. ZIUetan, bestalde, hamalau paziente daude. Horrez gain, birusaren eraginez hildakoak 17 izan dira azken zortzi egunetan.\nToki itxietan maskararik ez\nIragarritako moduan, Espainiako ministroen kontseiluak gaur onartu du toki itxietan maskara erabiltzeko derrigortasuna bertan behera uztea. Erabakia bihar sartuko da indarrean.\nEguerdian egin dute agerraldia Espainiako Gobernuko bozeramaile Isabel Rodriguezek eta Osasun ministro Carolina Dariasek. Gogora ekarri dute, osasun zentroetan eta adinekoen egoitzetan maskara erabiltzea derrigorrezkoa izango dela bisitentzat eta langileentzat, baina ez egoiliarrentzat. Eta, garraio publikoan maskara erabiltzen jarraitu beharko da.\nHorrez gain, Dariasek argitu nahi izan du ikastetxeetan ez dela derrigorrezkoa izango maskara erabiltzea. Ezta, orokorrean, lantokietan ere, baina enpresetako lan osasuneko prebentzio arduradunek "neurriak" har ditzaketela zehaztu du. Azkenik, derrigorrezkoa ez izan arren, musukoaren erabilera "arduratsua" egitea gomendatu du ministroak, hala nola, espazio itxietan pertsona zaurgarriekin kontaktua izaterakoan.


Euskal Elkargoko Lehendakariaren hautatzea: BATERAko bi hautagairen arteko lehia ekidin dezagun | Euskal Herria | KAZETA\n24 abertzaleren izenean\nIRITZIA - Heldu den uztailaren 17an Euskal Hirigune Elkargoko lehendakaria hautatuko dute eta aurreikuspenen arabera, Jean-Rene Etchegarayk eta Alain Iriartek haien hautagaitza aurkeztuko lukete. Artikuluaren izenpetzaileek norabide berean ari diren indarren batasunerako deia luzatu dute.\n2020/07/02 Eguneratua: | Iruzkin 1\nHerriko bozen bigarren itzulia bururatu berri da. Ideia abertzaleak, ezkerrekoak eta ekologistak indarturik atera dira hauteskunde horietako bi itzulietatik. Zinez bazterrezin bilakatu dira Iparraldeko paisaia politikoan.\nBozaldi horren ondotik, Euskal Hirigune Elkargoaren plantan emateko urratsak heldu zaizkigu; haren Lehendakaritza eta Batzorde Eragilearen osaketa desafio handiak dira. Lehendakariaren hautatzeko kanpainako “hirugarren itzuli” hori nolakoa izan daitekeen jadanik agertzen hasi da. Alde batetik, Alain Iriartek publikoki jakinarazi du Lehendakaritzara aurkezteko xedea baduela. Beste aldetik, Jean-Rene Etchegarayk ez du oraino bere hautagaitza ofizialki aipatu, baina Baionako herriko bozak irabazi berri ditu eta, orain arteko Lehendakaria izanki, berriz hautatua izateko aurkeztuko da, hain segur.\nBeraz, Euskal Hirigune Elkargoaren Lehendakariaren hautatzeko bi buruzagiren arteko lehia batera buruz abiatzen ari gara. Alain Iriart, auzapez abertzalea, zeinaren proiektua azkarturik atera baita herriko bozetatik eta bere kudeatzaile gaitasuna frogatu duena Hiriburuko Herriko Etxean, eta Jean-Rene Etchegaray, Iparraldeko hiri nagusia den Baionan berriz hautatua, eta Iparralde mailako lehen instituzioaren sortzeko lan erabakigarria egin duena.\nBistan da bi hautagai horiek ez direla familia politiko berekoak. Baina, hala ere, azken urte hauetan BATERAren dinamikan azkarki parte hartu duten bi hautetsi dira. Ez zaigu iduri bi pertsonalitate horien arteko buruz burukoa eta haien arteko kanpaina oso zatitzaile baten arriskuak Euskal Herriaren onerako izan daitezkeenik.\nAlabaina, alde batetik, nahiz eta aitzinamendu handiak egin diren azken urteetan, Euskal Herriarendako erabakigarriak diren obra anitz oraino sendotzekoak eta gauzatzekoak dira. Eta, horretarako, azken urteetan abiatu den dinamika kolektibo positiboa segitu behar da, bereziki:\n- Euskal Herriko estatutu bereziko Lurralde Kolektibitatearen erdiesteko, Euskal Hirigune Elkargoaren oinarriak sendotu behar dira. Hirigune Elkargoa oraino gaztea da, haren funtzionatzeko eta gobernatzeko molde demokratikoak azkartu behar dira, eta barnealdeko eta kostaldeko herrien arteko osagarritasunaren alde hasi lana ere segitu behar da.\n- BATERAren aldarrikapenei lotu gaietan konkretuki aitzinatu behar da. Euskara, haren irakaskuntza-sareak azkartuz, eta haren estatutu ofizialaren gaia, dilindan gelditzen dena. Laborantza, amalurraren gerizatzearen gaiarekin eta Laborantzaren eta Elikaduraren Erakunde Publikoaren plantan ezartzearekin. Goi mailako irakaskuntza, eskaintza zabala ekarriko duen Iparraldeko funtsezko campus baten garapenarekin.\n- Gatazkaren konpontzeko prozesuaren desblokeatzeko behar gorria bada, presoen askatzearen gaiari aterabidea ekarriz.\nGai guzi horiek eskatzen dute gaurdanik kohesio kolektibo sendoa ukan dezagun, bere geroa eskuetan hartzeko borondatea aldarrikatzen duen lurralde baten eraikitzearen aldera aitzinatzeko.\nBestalde, behar dugu ere azpimarratu, gaur egungo krisi globalaren testuinguruan, Euskal Herriak desafio oso handi batzuei buru egin beharko diela, eta hor ere kohesio kolektibo sendoa atxiki beharko dela. Kohesio hori gabe, Euskal Herriak ez du erresilientzia gaitasunik aski ukanen, heldu zaizkigun kaskako ikaragarrien parean:\n- Aldaketa klimatikoaren ondorioak eta egiazko trantsizio ekologikoaren desafio gaitza.\n- COVID-19aren ondotik heldu den krisi ekonomiko eta sozialaren ondorio oso larriak. Gure enpresetan hain segur ondorio txarrak ukanen dituen ekonomia gibelaldia, gure bizilagun anitz joko dituen langabeziaren eta prekarietatearen gorakada... arazo horiek hutsik gabeko mobilizazio kolektiboaren beharra ekarriko dute.\nEuskal Elkargoaren Lehendakari hauteskundeen karietara, pentsatzen dugu Jean Rene Etchegarayren eta Alain Iriarten arteko gatazka bat ez litzatekeela on Euskal Herriarendako, eta pentsatzen dugu ekidin daitekeela, biek beren erantzukizunei buru egiteko eta Iparraldearen interesa ikusteko gaitasuna badutela badakigulako. Alde batetik, Jean Rene Etchegarayk badu Euskal Elkargoaren sortzaile nagusietarik izateak ematen dion legitimotasuna, urrun heldu nahi den erakunde berria baldintza zailetan eta makurrik gabe plantan ezartzea erdietsirik. Beraz, gure iduriko, “hiru urteko kargualdi erdi” hori bururaino segitzeko legitimotasun osoa badu. Bestalde, ezkerreko ideia abertzale eta ekologistak Iparraldeko paisaia politikoaren errealitate garrantzitsu eta bazterrezin bilakatu dira. Ondorioz, zor zaien heinean ordezkatuak izan behar dira Euskal Elkargoaren instantzietan. Segur gara hori dela Historiaren zentzua eta jokabide arduratsuena, Euskal Herriak heldu diren urteetan agertuko diren alimaleko desafioei molde eraginkorrean buru egiteko ahala ukan dezan.\nIzenpetzaileak: Jakes Abeberry, Juliette Bergouignan, Michel Berhocoirigoin, Mixel Bidegain, Jean-Mixel Bicain, Betti Bidart, Pierre Cazenave, Mertxe Colina, Antton Curutcharry, Daniel Derguy, Panpi Dirassar, Grazi Etchebehere, Garbiñe Eraso, Jean-Michel Galant, Jean-Roch Guiresse, Mikel Ithurbide, David Lannes, Xabi Larralde, Lucienne Laxague, Beatrice Molle, Patxi Noblia, Daniel Olçomendy, Txomin Poveda, Jasone Salaberria.


Duguna - Iruñeko dantzariak — Dantzan.com\nGehiago irakurri Gure 7 dantzari Miarritzeko San Martin ezpata-dantzan\nHeldu den igandean, azaroak 9, karrikaratuko dute lehenbizikoz Miarritzen San Martin ezpata-dantza, San Martin egunaren bezperetan. Maritzuli konpainiaren ekimena bada ere, talde ezberdinetako dantzariak ariko dira dantzan, tartean Dugunako 7 dantzari: Iñaki Sagardoi, Itxaso Martinez, Aitor Aran...\nGehiago irakurri Iurretako plazan tanboliñe dabil...\nHamarkadak dira gure taldeak Iurretako dantzariekin harremanak dituela. Haiekin ikasi zuten gure aurrekoek dantzari-dantza eta haiekin berrikasi genuen guk ere, duela zenbait urte ya. Ta azken urtetan hara joan behar genuela dantzan, baina beti San Fermin txikiekin bat egin, eta ezin! Baina ilargia...\nGehiago irakurri San Fermin Aldapakoaren ezpata-dantza, txori bistan\nSeigarren aldia izan du aurten San Fermin Aldapakoaren ezpata-dantzak Iruñean. Martxelo Sotes-ek, ezpata-dantzarion kofradiako idazkariak bazkalburuan ohartarazi zigun bezala, 6a zenbaki berezia da eta beraz, seigarren kronika hau berezi egin nahi izan dugu, alturakoa. Beti eguraldia hizpide, txin...\nGehiago irakurri Iruñeko batasunaren 591. urteurrena ospatu genuen\n1423. urteko irailaren 8an, Nafarroako Carlos III Noblea erregeak Iruñeko garaiko 3 burgoak (Nabarreria, San Zernin eta San Nikolas) hiri bakar batean biltzeko ituna sinatu zuen. Ordurarte 3 burgoen arteko liskarrak ohikoak izan ziren eta itunaren bitartez, besteak-beste, batzuen eta besteen artek...\nGehiago irakurri Tuterako besten goxoa...\nZazpigarren urtez gonbidatu gintuen aurtengo uztaila hondarrean, Tuterako Beterri peñak, bertako festetan dantzatzera. Gustora asko joaten gara erriberako hiriburura dantzara, goxo baino goxoago tratatzen baigatuzte bertan. Uztailaren 26arekin abiatu ginen, beraz, Tuterara eta iaz zezensuzkoareki...\nGehiago irakurri Iruñeko ferietan, iragan San Ferminetan... (2014)\nSan Fermin txikiak pasa berri eta oraindik handiei erreparatu gabe! Tentsioz betetako ekaina baten ondotik heldu zen uztaila. Urtero bezala, uztailaren 6arekin hasi ziren honakoan ere San Ferminak. Atzerapenik gabe, hori bai! Goiz-goizetik egun eurikara eta uste genuen aspaldiko partez Foruen pl...\nGehiago irakurri Ekaineko etxeko lanak: Nafarroako Dantzari Eguna, Altsasun\nEz gara gu azken urteotan oso Dantzari Egun-zale, baina Irurtzungo Orritz taldeko lagunek egindako eskaera tarteko, aurtengoan Sakanaldean eta Irurtzunen egin zen Nafarroako Dantzari egunean parte hartu genuen. Ekainaren 14ean izan zen eta programa honela banatua zegoen: 16:00ak aldera emanaldia Sa...\nGehiago irakurri San Fermin txikiko bertso-afaria Lujanbio eta Mendiluzerekin\nEz da xuxenki dantzarekin lotutako zerbait, baina aurten bigarrenez (eta beraz, tradizioa da jadanik) bertso-afaria antolatu dugu San Fermin txikiko ostiralean (irailak 26). Mingain-dantzan ariko dira Maialen Lujanbio eta Aitor Mendiluze. Biak ere, dantzarien modura, txapela baten azpian ederki mol...\nGehiago irakurri San Fermin Aldapakoaren Ezpata-dantza, seigarrenez, heldu den igandean\nDenbora gero eta azkarrago doan sentsazioak harrapatuta gauzka, ikusirik zeinen azkar heltzen den iraileko azken asteburua, urtetik-urtera. Oraindik gogoan ditugu iazko Ezpata-dantzaren ostean arropa eranzten ari gineneko uneak eta kasik berriz ere janztekoa heldu da. Enpin! Heldu den igandean, ...\nBide batez, nahi duenak lotura honetan eskura ditzake sarrerak: https://www.ticketmaster.es[…]4&codSTK=CAS!servicaixa\nOngi dago instituzioei kultur jarduerak babes ditzaten exijitzea, besteak beste, haien eginkizuna ere badelako, baina dantzazaleok ere badugu gure erantzunkizuna dantzan.com bezalako zerbitzu izugarri baliotsu batekin. Guk ere gure babesa eman diogu! Duguna dantza taldea on Ni ere dantzan.com bizi naiz\nIruñeko dantza taldea, 1949. urtean sortua. Hiriko ospakizun nagusietan dantza tradizionala sustatzea du helburu nagusi.\nDuguna dantza taldea - Iruñeko dantzariak\nTfnoa: +34 657 33 29 44duguna@duguna.org\njone on Nafarroako festagileen Koloreaga hedabideetan\nduguna on Nafarroako festagileen Koloreaga hedabideetan\naritz (irunea) on Asteburu ederra Garazin\naritz (irunea) 2010/11/05\naritz (tolosakoa) on Asteburu ederra Garazin\naritz (tolosakoa) 2010/11/05\naritz on Asteburu ederra Garazin\non Asteburu ederra Garazin\nGorka on Beasaingo Iruñeko galtzadarrien gainean dantzan\nPatxi on Agur Joxemiel!\nKezka on Cruz Chocarro joan zaigu


Black Rain - Wikipedia, entziklopedia askea.\nekintza-filma, thrillerra, Suspensea, buddy cop film (en) eta film dramatikoa\nNew York, Los Angeles, Kalifornia eta Japonia\n[[Kategoria:Craig Bolotin (en) idatzitako filmak]]\nTomisaburō Wakayama (en)\n[[Kategoria:Yusaku Matsuda (en) antzeztutako filmak]]\n[[Kategoria:Shigeru Kōyama (en) antzeztutako filmak]]\n[[Kategoria:Tomisaburō Wakayama (en) antzeztutako filmak]]\n[[Kategoria:Toshishiro Obata (en) antzeztutako filmak]]\n[[Kategoria:Yuya Uchida (en) antzeztutako filmak]]\n[[Kategoria:Guts Ishimatsu (en) antzeztutako filmak]]\n[[Kategoria:Jōji Shimaki (en) antzeztutako filmak]]\n[[Kategoria:Rikiya Yasuoka (en) antzeztutako filmak]]\n[[Kategoria:Ken Kensei (en) antzeztutako filmak]]\n[[Kategoria:Miyuki Ono (en) antzeztutako filmak]]\n[[Kategoria:Shōtarō Hayashi (en) antzeztutako filmak]]\nDonald O. Mitchell (en) , Kevin O'Connell (en) , Greg P. Russell (en) , Keith A. Wester (en)\nMilton Burrow (en) , William Manger (en)\nBlack Rain (euskaraz Euri Beltza) 1989ko Ridley Scott ingeles zinema zuzendariaren ekintza filma bat da. Michael Douglas, Andy García, Ken Takakura, Kate Capshaw, Yusaku Matsuda eta Tomisaburo Wakayama aktoreek antzeztu zuten.\nSoinu onenaren Oscar Saria (Donald O. Mitchell, Kevin O'Connell, Greg P. Russell eta Keith A. Wester) eta Soinu edizio onenaren Oscar Sariaren (Milton Burrow eta William Manger) izendapenak jaso zituen, nahiz eta bat bera ere irabazi ez izan.\nNew York hiriko Nick Conklin eta Charlie Vincent (Michael Douglas eta Andy García) poliziek AEBtan bizi diren japoniar mafia kideen arteko liskarrak ikertzen ari dira. Japoniar mafiakide horietako bat atxilotzea lortuko dute, Sato (Yusaku Matsuda) psikopata hiltzailea, hura Japoniako Osaka hirira eraman beharko dute. Behin herrialde hartara iritsita, Yakuzaren laguntzaz Satok ihes egitea lortuko du. Bi estatubatuar poliziak hura japoniar poliziari laga arte haren arduradunak direnez, berriz ere atxilotzera derrigortuak daude, hortaz estatubatuarrei hain arrotz zaien japoniar mafian gero eta gehiago barneratu beharko dute. Leku eta unez ezustekoenean, Sato eta bere motorzale taldeak Charlie erailko dute. Orduan Nickek bere berezko metodoak erabiliz japoniar kriminalak atzeman beharko ditu, horretarako Masahiro Matsumoto (Ken Takakura) japoniar poliziaren laguntza izango duelarik.\nBlack Rain filmaren IMDBko fitxa irakurgai (Ingelesez)\nBoy and Bicycle (1965; laburmetraia)\nKate Capshawek antzeztutako filmak\nBruce Lockek antzeztutako filmak


Gizarteratzea | Emankor Sarea\nNor bere ametsak bizi duelako norberaren ametsak bizi.\nGure jendartean jende guztiek leku izan dezaten lan egiten dugu. Inor ez dadin aterperik gabe bizi, lanaren zein kulturaren aldetik babesgabeenak direnentzako bideak bilatzen ditugu. Gizartera eskubide guztiekin sartzeko aukera izan dezaten. Badira hamar urte lanean hasi ginela, etxe handi eta bakarra omen den mundu globalizatu honetan denontzat leku egitearren. “Arazoa edo arazoaren jatorria non, gu han”, horra gure leloa. Ez gara bakarrak. Beste mundu bat posible dela uste dugunok etxe handiaren barruan etxetxoak eraiki nahi ditugu. Kantuan. Bruce Springsteenek ek eman zigun hura beti gogoan.\nAmeslaria naizela esan dezakezu; Ez naiz Bakarra, ostera.\nKrisi garaian bizi garelarik, orain inoiz baino sinistuagoa gaude: Nor bere ametsak bizi duelako norberaren ametsak bizi behar dira.\nHarrerarako Hezkuntza Zentroa Zornotzan\nBizikidetzarako Unitatea Izurtzan\nHarrerarako Hezkuntza Zentroa: Pertika\nHarrerarako Hezkuntza Zentroa: Vivero\nOtxarkoaga auzoko adineko talde baten bakardadearen eta elikadura txarraren egoera arintzen laguntzeko, bbk eta auzoko eta udalerriko gainerako baliabideekin, jantoki soziala jarri genuen martxan.\nBilbao, adeitsu adikonekoekin\nEgitasmo hau Osasunerako Mundu Erakundeak (OME) delakoak abiarazia da, 2005ean Rio Janerio hirian bildu zen Gerentologia eta Geriatriari buruzko XII. Mundu Biltzarrak hartu zituen erabakien harira.\nEkimen honen asmo nagusia mundu zabaleko udal ahalik eta gehien egitasmoarekin bat egitea lortzea da, bat egiten duten guztiek adinekoen ongizatearen alde egin dezaten.\nBilboko Udalaren Gizarte Ekintza Sailarentzat sortu eta kudeaturiko egitasmoa.\nBilboko jaurnaldi interkulturalak\nJardunaldion helburua gizarte-lan arloetako profesionalak, orientatzaileak eta bitartekaritzako langileak elkarrekin biltzea da, etorkinen problematikez eta horietan eragiten dituzten aldagarriak, hala nola jatorrizko kultura eta herrialdea, guztien artean aztertzeko eta hobeto ulertzeko..\nEtorkinen fenomenoa kezka handi bilakatu zaie tokian tokiko beste hiritarrei, ez baitute haren nondik norakoa behar bezala ulertzen. Agian fenomoaren beraren hazte eta hedatze bizkorragatik da hori horrela baina, edonola izanik ere, ez dago begiak itxi et ez ikusiararen egitea, hortxe dagoen fenomoneoa da eta. Beraz, guztiok gaude horren kontzientzia hartzera deituak, gaur bertan ez bada ere bihar edo etzi fenomeno horrek ekarriko dituen ondorioen eta erronkei ez baitaukagu ihes egiterik.\nLan Ekintzarentzat sortua eta kudeatuta.\nAnidando en Bilbao bilduman lau liburu ditugu; A VISTA DE PÁJARO, inmigrazioari buruzko lehen-lehen begirada bat. AVES MIGRATORIAS, emigraziora jotzen duten hiru multzoen errealitateaz. El NIDO, Emigrazioa Bilbon. KANTUAN DATOZEN HEGAZTIAK HITZ EGITEN DUTEN AHOTSAK\nLan Ekintzareantzat sortua eta kudeatua.


Arabako ESIko Familiako eta Komunitarioko egoiliarrek 4. DBHko ikasleak prestatzen dituzte Bihotz-biriketako bizkortzean (BBB) - Osaraba\negilea Osaraba · 16 urria, 2019\nEgun hau ospatzeko aurtengo leloa da: “Munduko biztanle guztiek salba dezakete bizitza bat”; lelo honen helburua herritarrak arazo honetaz informatu eta kontzientziatzea da\nBihotz-geldialdiaren Mundu Eguna International Laixon Committee of Resucitation (ILCOR), el European Resucitation Council eta Consejo Español de RCP delakoen ekimena da. Munduko herritar guztiek salba dezakete bizitza bat da kanpainaren leloa, eta honen bidez gonbidatzen gaituzte bihotza berrabiatzera hiru urrats sinple emanez: begiratu, deitu eta konprimitu.\nHistorian zehar agerian geratu da mugimendu horien garrantzia eta aurrerapena, izan ere bihotz-biriketako bizkortzea eta desfribrilazio goiztiarrak ez ditu soilik bizitzak salbatzen, baizik eta gelditze osteko ondorioak prebenitu eta bizkortzea ere arintzen dute.\nArabako ESIk joan den urriaren 10az geroztik, BBBri buruzko oinarrizko prestakuntza eskaintzen ari da eskoletan Bihotza Eskuetan-El corazón en las manos proiektuaren bidez; bertan desfribiladorearen erabilera txertatua dute eta arnas bideetako buxaduraz ere aritzen dira.\nIkastetxeetako prestakuntza hori MOEk gomendatzen eta babesten du, baita Bizkortzearen Europako Batzordeak ere, hala ere, gaur egun oraindik ez dago hezkuntza sarean txertatua.\nArabako eskualdean 70 hitzaldi baino gehiago antolatu dira kontzertatutako eta publikoak diren 23 ikastetxeetan, eta Araba Errioxako batean; hitzaldi gehienak urriaren 10etik apirilaren 2ra bitartera egingo dira astearte eta ostegunetan.\nArabako ESIko Erizaintza eta Medikuntza espezialitateko Familia eta Komunitarioko 33 egoiliarrek eskainiko dituzte, hauek binaka joango dira ikastetxeetara.\nEkimen honen bidez 4. DBHko 1500 ikasle prestatu nahi dira, horiek ezagutza izan dezaten eta beharrezko diren kasuetan, bihotz-biriketako bizkortze mugimenduak egiteko gai izan daitezen.\nEtiketak: EgoliarrakKardiologiaLehen Mailako Arreta\nNext story "A los niños les chocaba tener ensalada de primero y legumbre de segundo"\nPrevious story "Osakidetza dispone de 400.000 dosis contra la gripe esta campaña"\n14 Urt, 2021\n31 Abe, 2020


Barrikote eta bertso saioa 2010 — Igartubeiti Baserria\nJende asko hurbildu zen martxoaren 6an, larunbatean, Igartubeiti Baserri Museoan antolatutako barrikote eta martxoan Bertsoko kanporaketara. “Motxorro” (Jokin Murua, Oier Oiarbide eta Asier Iriondo), “Edurnezuri eta bi ipotxak” (Maialen Akizu, Edurne Plazaola eta Amaia Iturriotz) eta “Oilarrak” (Asier Sasieta, Itziar Etxezarreta eta Gorka Azkarate) taldeak aritu ziren bertsotan. Saioa maila oso onekoa izan zen adituen iritziz. Bertso saioa amaitu ostean, Joxe Etxeberria “Txipik” ireki zuen txotxa, bere emazte Miren alboan zuela. Urtetan hainbat arlotan lana gogotik egindakoa da Joxe, eta merezitako omenaldia jaso zuen Ezkio-Itsasoko herritarren eskutik. Igartubeitira bertaratutakoek urrian egindako sagardoa dastatzeko aukera izan zuten. Pintxoak ere banatu ziren eta festak aurrera egin zuen, Elortza anaiak trikitilariek giroa alaituz.\nHiru bertsolari taldeak agurra egin ondoren, puntura eta bakarka aritu ziren. Epaileen puntuaketaren arabera, ilarrak taldea izan zen lehenengo. Asier Sasieta, Itziar Etxezarreta eta Gorka Azkaratek osatutako taldeak lan borobila osatu zuten, ia akatsik gabea, eta gogoratzeko moduko kolpe ugariz zipriztindua. Agurra, umoretsua egin zuten hauek ere, Xuxaren garai bateko doinu bat berreskuratuz.\nMotxorro taldeak, Jokin Murua, Oier Oiarbide eta Asier Iriondo, saio oso ona osatu zuen, entzuleek gustura entzun zituzten hauen bertsoak eta eurek eraman zuten, izan ere, publikoaren talderik gustukoenaren saria.\nEdurne, Maialen eta Amaiaren taldea sailkatu zen hirugarren postuan, nahiz eta oso ondo aritu ziren. Agurra, umoretsua egin zuten, Edurnezuri eta bi ipotxen paperean.\nEntzuleen txalo eta oihuen artean, epaileek honela banatu zituzten puntuak:\n1-Oilarrak (Itziar, Sasieta, Azkarate): 181.5 puntu\n2-Motxorro (Murua, Oiarbide, Iriondo): 181.05 puntu\n3-Edurnezuri eta bi ipotxak (Amaia, Edurne, Maialen): 177.5 puntu\nHasierako agurrak, Edurne, Amaia, Maialen\nHasierako agurrak, Itziar, Asier, Azkarate\nOfiziotan, 8ko txikian, Murua, Amaia, Azkarate\nPuntuari erantzuten eta objektuen bertsoa, Iriondo, Amaia, Asier, Murua, Edurne, Itziar\nBertsoekin gozatu ondoren, barrikoteari hasiera eman zitzaion. Aurten Joxe Etxeberria “Txipi” izan da omendua, txotxa irekiz.\nEzkio-Itsasoko bertso eskolako kideek, bertso hauek egin zituzten bere omenez, txotxa ireki aurretik kantatu zirenak:\nMartxoan Bertsoako kanporaketa eta ondorengo barrikoteaz gozatzera Ezkio-Itsasoko zein inguruko herrietako bertsozale eta lagunak hurbildu ziren Igartubeitira. Zumarraga eta Urretxutik, autobuskada bertsozale inguratu zen.\nDenok ere oso gustora izan ginen Igartubeitin, bertsoekin, sagardoarekin eta trikitixarekin gozatuz.